text:
Karajaan Sumedang Larang
Sumedang Larang nyaeta hiji karajaan Islam nu kungsi ngadeg di Jawa Kulon, Indonésia, nu mangrupakeun bukti sajarah sumebarna agama Islam di Jawa Kulon. Ieu karajaan teu kawentar kawas Demak, Mataram, Banten sarta Cirebon dina pustaka sajarah karajaan-karajaan Islam di Indonésia. Tapi, ayana karajaan ieu mangrupa bukti sajarah anu pohara kuat pangaruhna dina sumebarna Islam di Jawa Kulon sakumaha anu dipigawé ku Karajaan Cirebon sarta Kasultanan Banten.
Daptar eusi
Sajarah[édit | sunting sumber]
Karajaan Sumedang Larang (ayeuna Kabupaten Sumedang) nyaeta salah sahiji tina sakitu lobana karajaan Sunda nu aya di propinsi Jawa Barat, Indonesia. Lian ti eta dipikawanoh oge karajaan Sunda sejenna saperti Karajaan Pajajaran nu oge masih aya tumalina nu kacida raketna jeung karajaan saacanna (Karajaan Galuh), ngan ayana karajaan Pajajaran ieu panungtunganana di Pakuan (Bogor) sabab ayana serangan aliansi karajaan-karajaan Cirebon, Banten jeung Demak (Jawa Tengah). Ti saprak harita, Karajaan Sumedang Larang jadi karajaan anu ngabogaan otonomi lega pikeun nangtukeun nasibna sorangan.
Asal ngaran[édit | sunting sumber]
Karajaan Sumedang Larang asalna ti karajaan Islam Sunda-Pajajaran anu diadegkeun ti saprak abad ka-6 Masehi ku Prabu Adji Bodas dumasar kana paréntah Prabu Suryadewata saméméh Karaton Galuh dipindahkeun ka Pajajaran, Bogor. Sairing jeung robahna jaman sarta kapamingpinan, ngaran Sumedang ngalaman sawatara parobahan. Anu kahiji nyaéta Karajaan Tembong Agung (Tembong hartina katingali sarta Agung hartina luhur) dipingpin ku Prabu Guru Adji Bodas dina abad ka 6. Saterusna dina mangsa jaman Prabu Tadjimalela, diganti jadi Himbar Buana, anu harti nyaangan alam, sarta saterusna diganti deui jadi Sumedang Larang (Sumedang asalna ti Insun Medal/ Insun Medangan anu harti kuring dilahirkeun, sarta Larang hartina hiji hal anu euweuh tandinganana).
Pamaréntahan berdaulat[édit | sunting sumber]
Ratu Pucuk Umun sarta Pangeran Santri[édit | sunting sumber]
Dina panengah abad ka-16, Ratu Pucuk Umun, saurang wanoja turunan raja-raja Sumedang kuna anu mangrupa saurang Sunda muslimah; nikah ka Pangeran Santri (1505-1579 M) anu boga gelar Ki Gédéng Sumedang sarta maréntah Sumedang Larang bari nyebarkeun ajaran Islam di wewengkon éta. Pangeran Santri nyaéta incu ti Syekh Maulana Abdurahman (Sunan Panjunan) sarta buyut ti Syekh Datuk Kahfi, saurang ajengan turunan Arab Hadramaut anu asalna ti Mekkah sarta nyebarkeun ageman Islam di sagala rupa penjuru wewengkon di karajaan Sunda. Nikahna Pangeran Santri jeng Ratu Pucuk Umun ieu ngababarkeun Prabu Geusan Ulun atawa dipikawanoh minangka Prabu Angkawijaya.
Prabu Geusan Ulun[édit | sunting sumber]
Prabu Geusan Ulun (1580-1608 M) dinobatkeun pikeun ngagantikeun kakawasaan bapana, Pangeran Santri. Anjeunna netepkeun Kutamaya minangka ibukota karajaan Sumedang Larang, anu tempatna di bagian kulon dayeuh. Wewengkon kakawasaanana ngawengku Kuningan, Bandung, Garut, Tasik, Sukabumi (Parahiangan) kajaba Galuh (Ciamis). Karajaan Sumedang dina mangsa Prabu Geusan Ulun ngalaman kamajuan anu pesat dina widang sosial, budaya, ageman, militer sarta pulitik pamaréntahan. Sanggeus wafat dina warsih 1608, putera kandungna, Pangeran Rangga Gempol Kusumadinata/Rangga Gempol I atawa anu dipikawanoh kalawan Raden Aria Suradiwangsa ngagantikeun kapamingpinan bapana.
Pamaréntahan di sahandapeun Mataram[édit | sunting sumber]
Dipati Rangga Gempol[édit | sunting sumber]
Dina waktu Rangga Gempol nyekel kapamingpinan, dina warsih 1620 M Sumedang Larang dijadikeunana wewengkon kakawasaan Karajaan Mataram di sahandapeun Sultan Agung, sarta statusna minangka 'karajaan' dirobah jadi 'kabupatén'. Hal ieu dipigawé ku manéhna minangka usaha ngajadikeun wewengkon Sumedang minangka wewengkon pertahanan Mataram tina serangan Karajaan Banten sarta Walanda, anu keur ngalaman konflik jeung Mataram. Sultan Agung saterusna mikeun paréntah ka Rangga Gempol reujeung pasukanana pikeun mingpin serangan ka Sampang, Madura. Sedengkeun pamaréntahan pikeun samentara dibikeun ka adina, Dipati Rangga Gede.
Dipati Rangga Gede[édit | sunting sumber]
Nalika satengah kakuatan militer kabupatén Sumedang Larang diinditkeun ka Madura nurutkeun titah Sultan Agung, datang pasukan Karajan Banten pikeun nyerang. Alatan Rangga Gede henteu sanggup nahan serangan pasukan Banten, manéhna ahirna kabur. Kaéléh ieu nyababkeun ambekna Sultan Agung ku kituna manéhna nahan Dipati Rangga Gede, sarta pamaréntahan saterusna dibikeun ka Dipati Ukur.
Dipati Ukur[édit | sunting sumber]
Sakali deui, Dipati Ukur diparentah ku Sultan Agung pikeun babarengan jeung pasukan Mataram narajang sarta ngarebut pertahanan Walanda di Batavia (Jakarta) anu dina ahirna gagal. Kaéléh pasukan Dipati Ukur ieu henteu dilaporkeun geura-giru ka Sultan Agung, diiberkeun yén manéhna kabur tina pertanggungjawabanana sarta ahirna katangkep dina panyumputanana dumasar kana beja mata-mata Sultan Agung anu ngawasa di wewengkon Parahiangan.
Babagean wewengkon karajaan[édit | sunting sumber]
Sanggeus béak mangsa hukumanana, Dipati Rangga Gede dibere kakawasaan pikeun balik deui maréntah di Sumedang. Sedengkeun wewengkon Parahiangan di luar Sumedang sarta Galuh (Ciamis), ku Mataram dibagi jadi tilu bagian:
- Kahiji, Kabupatén Bandung, anu dipingpin ku Tumenggung Wirangunangun,
- Kadua, Kabupatén Parakanmuncang anu dimpimpin ku Tanubaya, sarta
- Katilu, kabupatén Sukapura anu dipingpin ku Tumenggung Wiradegdaha/ R. Wirawangsa.
Titilar budaya[édit | sunting sumber]
Nepi ka kiwari, Sumedang masih boga status kabupatén, minangka sésa titilar konflik pulitik anu réa diintervensi ku Karajaan Mataram dina mangsa éta. Sedengkeun artefak sajarah mangrupa pusaka perang, atribut karajaan, pakakas raja-raja sarta naskah kuna titilar Karajaan Sumedang Larang masih bisa ditempo sacara umum di Musieum Prabu Geusan Ulun, Sumedang tempatna pas di kidul alun-alun dayeuh Sumedang, ngahiji jeung Gedong Srimanganti sarta wangunan pamaréntah wewengkon satempat.


c: text/html

text:
Rincik rincang rincik rincang
aya roda na tanjakan
sidik pisan sidik pisan
nyai teh bogoh ka akang
Cikaracak ninggang batu
laun-laun jadi legok
tai cakcak ninggang huntu
laun-laun nya dilebok
Cikaracak ninggang batu
laun-laun jadi legok
cai …. ninggang ….
laun-laun jadi orok
Kembang cula kembang tanjung
kembang sagala domdoman
rek sabulan rek sataun
moal weleh diantosan
Aya roda na tanjakan
katinggang ku pangpung jengkol
aya randa gogoakan
katinggang ku hulu botol
Jauh jauh manggul awi
nyiar-nyiar pimerangeun
jauh-jauh neang abdi
nyiar-nyiar pimelangeun
Aya listrik di masigit
caangna ka Pabrik Kina
Aya istri jangkung alit
hanjakal teu di calana
Manuk ciung na pisitan
buah nona aratah keneh
dicium kunu kumisan
si nona kalahka jebleh
Kembang cula kembang tanjung, kembang sagala domdoman
Rek sabulan rek sataun, moal weleh diantosan..
[ Hendripamungkasred ]
Mulung tanjung tengah gunung, meunang cangkilung saguruntul
Nurus tunjung mbah dukun, ceunah nulung malah rahul
Pedah kuring kuralang kuriling, ucing ge'ring ngahariring
Tengah peuting jempaling jempling, kuring nyaring hayang ngising
Hayu mupu tiwu, ohan malah mobok pagu
Huntu linu murukusaunu, bongan tara ngosok huntu
Ka Jampang mawa pakarang, ajang pe'rang makalangan
Ka akang naha sale'mpang, akang sayang ngan ka yayang
Kaso pondok kaso panjang, kaso ngaroyong ka mimbar
Sono mondok sono nganjang, sono ngaloyor ka kamar
Saha we nu bade nyangke, kamari abdi nu ngajagi
Bebende nu hade hate, pamatri ati nu sajati
Colenak enak dicocol, Komo mun tambah kalapa
Beletak pitak ditakol , Poho mun sirah mitoha ..... Hampura abah teu dihaja!!!
Cikaracak ninggang batu, laun-laun jadi legok
Tai cakcak ninggang huntu, laun-laun nya dilebok..
[ Herdipamungkasred ]
Rincik rincang rincik rincang, aya roda na tanjakan
Sidik pisan sidik pisan, nyai teh bogoh ka akang..
[ Herdipamungkasred]
Cikaracak ninggan batu, Laun-laun jadi legok
Nincak ruhak dina batu,Laun-laun ngagorowok
Budak leutik bisa ngapung, Eta kalong ngrana
Botak saeutik jiga celempung, Asa hoyong ngarampa
Iwung bungkulna maju, nangka tangkalna dibabad
Indung tunggul rahayu, Bapak tangkal darajat
Daun hiris dibeungkeutan, dibawa ka juru leuiit
Anu geulis ngadeukeutan hayangeun dibere duit
Opat baris salah nyambung, mun tukang kakara ngabangun
Omat geulis ulah pundung, mun akang kapaksa nyandung
Aya listrik di masigit, caangna kamana - mana
Aya istri jangkung alit, hanyakal geuning waria

robotstxt: allowed

filter: keep


text:
Selasa, 20 Juli 2010
Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Lalaki
Biantara Sesepuh ti Calon Pangantén Lalaki
Saleresna mah ieu téh masih kénéh rénghap ranjug. Nembé pisan dongkap, tos dipiwarang biantara. Padahal ari kahoyong mah teras ngagolér, wantuning lalampahan ngajajapkeun calon pangantén téh kacida tebihna, di jalan ogé dugi ka opat dinten opat wengi. Nanging da haté mah kebek ku kabingah, ku kituna, simkuring ngahaturkeun: Assalamu’alaikum Wr. Wbr.
Hadirin anu sami-sami ngaluuhan ieu pajemuhan,
Alhamdulillah, ku panangtayungan Alloh SWT, dinten ieu urang tiasa riung mungpulung, kanggo langkung maheutkeun babarayaan, manjangkeun tali mimitran, antara kulawarga Bapa H. Among Suryabarata ti Bandung sareng kulawarga Bapa Éméd Latipah ti Kalimatan Timur. Sumuhun, ari sonona mah nataku, da puguh urang téh kasapih ku tebih kahalang ku anggang.
Simkuring asmana pun lanceuk, Bapa Éméd, kapapancénan pikeun sasanggem di payuneun para hadirin. Ari maksadna mah, sakumaha anu diharéwoskeun ku anjeunna sababaraha dinten kalarung, seja masrahkeun putrana, Jang Omad Kadaluwarsa anu gaduh niat ngadahup ka putra Bapa Among, Néng Siti Sapuratina. Sanaos ari awak mah simkuring téh misah ti batur, nya jangkung nya badag nya hideung, nanging dina surun-sérén calon pangantén mah rumaos ngatog kénéh. Ku kituna seja tawakup ti anggalna, bilih aya kecap anu milepas meuntas tina jejer.
Bapa Among ogé tangtos parantos uninga, réhna pun lanceuk, gaduh putra anu sakitu cicingeunana. Duka dusun, duka mémang tos watekna, dugi ka umur 27 téh bangun anu henteu hir-hir begér. Gawéna ulukutek di kamar. Sigana sono kénéh ka buku ti batan ka nu lenjang téh. Atuh puguh pun lanceuk guling-gasahan, inggis ku bisi Jang Omad kumaha onam, malum jaman ayeuna seueur kacarioskeunana. Pun lanceuk mah apan sok togmol pisan: “Naha ari manéh teu hayang boga pamajikan? Kuliah geus tamat, gawé geus boga, umur geus manjing, tapi siga nu euweuh haté ka awéwé,” kitu saur pun lanceuk téh. Ari walerna: “Upami tos aya jodona mah, moal ka mana!”
Ari sataun kapengker, Jang Omad alangah-éléngéh, badé waléh tayohna téh. Cenah geus kaimpleng pibojoeunana, malah geus paheut rék teras ngawangun rumah tangga. Bingah tur panasaran pun lanceuk téh, énggal baé ditalék: “Mana atuh? Cik wanohkeun ka Bapa,”. Walerna téh: “Da abdi gé teu acan tepang!”. Beu! Na ari barudak ayeuna.
Sihoréng simanahoréng, anu dipicangcam ku Jang Omad, nya urang dieu pisan, urang Bandung. Kantenan sesah patepang, wantuning Bandung-Samarinda téh apan kalintang tebihna. Barudak téh wawanohan dina … duh na aya ku hilap, mana Jang Omad? (rarat-rérét) Dina naon cenah, Sujang? Tah, éta, dina internit, aéh na létah téh, in-ter-nét. Teu apal nu kararitu kolot mah. Da éta wé, ka dituna téh maké jeung cutang-céting sagala, terus silih kirim potrét.
Najan jonghokna di dunya maya, tapi apan jodo mah Anjeun-Na Anu Uninga. Bet terus dicukcruk pancakakina, geuning pun lanceuk téh rék bébésanan jeung baraya, atuh sasatna asa diaku dulur. Sumuhun, baraya kasebatna, da papada urang Sunda. Najan pun lanceuk tos 15 taun ngumbara di Kalimantan, nanging ari ka lembur mah angger baé nineung. Bingah, bingah nu taya papadana.
Langkung bingah deui, basa Jang Omad ngajak nganjang ka lemah Sunda, nepangan bébéné dina internét téa. Opat sasih kapengker, alhamdulillah pun lanceuk tiasa jonghok sareng kulawarga Pa Among, anu saterasna ngararancang pikeun ngadahupkeun Jang Omad ka Néng Siti. Henteu lepat tina pirasat, manahoréng anu diimpleng ku Jang Omad téh sanés istri joré-joré. Geulis rupa geulis haté. Sumuhun éta gé, barudak urang téh hirup dina jaman moderén, nanging geuning henteu lali ka purwadaksi, masih kénéh ngajénan adat titinggal karuhun. Buktosna mah, barudak meredih sangkan dina waktuna panganténan téh maké adat budaya Sunda, sanés ku budaya anu jolna ti nagara deungeun. Sanaos Néng Siti sakitu paséhna nyarios basa Inggris, sanaos Jang Omad sakitu hatamna kana komputer, tapi henteu mopohokeun ajén-inajén Sunda. Tah, éta pisan nu matak bingah téh.
Nguningakeun baé ieu mah, pun lanceuk téh, kalebet simkuring, 15 taun kapengker ngumbara ka Kalimantan, ngiringan transmigrasi. Alhamdulillah pinanggih sareng kamarasan, dugi ka ngadegkeun Pakumpulan Urang Sunda, ti dituna mah hoyong ngiring ngamumulé basa sareng budaya bantun ti lembur. Janten teu kedah hariwang, sanaos 15 taun janten urang Samarinda, ari niup suling sareng metik kacapi mah insya Alloh tiasa kénéh. Tuh, pan, bet jig-jig kana kacapi.
Bapa Among miwah Ibu sakalih, kitu deui wargi sepuh sadaya anu sami ngaluuhan ieu pajemuhan. Tepungna Jang Omad sareng Néng Siti téh, éstuning kersaning Alloh. Atuh cenah éta barudak gaduh cita-cita hayang ngahiji, ari kolot mah apan saukur nyambung ku dunga, asal ulah ngarérémokeun baé, asal duanana pada-pada suka henteu ngarasa diamprok-amprok. Nanging, kangaranan anu rék diajar rumah tangga, tangtos dina émprona téh talag-tolog sareng dirarampa kénéh. Biasana rék ulin ka mana gé taya nu nyaram, geus jadi salakina mah tangtu kasengker ku nu di imah. Biasana duit téh dibéakkeun ku sorangan, geus nikah mah kudu diatur ku duaan. Biasana saré téh … aéh, na bet jig-jig kana saré. Tah kitu Pa Among, simkuring asmana pun lanceuk nyérénkeun Jang Omad téh sanés mung raga badagna wungkul, nanging sareng sadaya kakirangan anu nyampak dina dirina.
Ari haté mah simkuring téh parantos yakin, badé pédé baé, Jang Omad tangtos ditampi ku kulawarga Pa Among di Bandung. Nanging, kanggo langkung ngantebkeun pamaksadan, nya seja nalék sakali deui. Bilih baé, Néng Siti teras ngolémbar, malum pun alo mah sakitu buktosna. Ku émutan, ti batan ngolémbar engkéna, nya mending balaka baé ti ayeuna. Papadaning kitu, simkuring mah percanten ka Néng Siti, moal unggut kalinduan moal gedag kaanginan.
Atuh Jang Omad, simkuring wantun ngajamin, dugi ka ayeuna masih kénéh ngait ka Néng Siti. Simkuring minangka sepuhna, tangtos isin binarung wéra upama Jang Omad lanca linci. Leres pisan deuih, Jang Omad téh masih kénéh nyorangan, teu acan kantos rimbitan. Dijamin teu aya watek cunihin, Néng Siti téh éstuning anu munggaran, sareng mudah-mudahan deuih janten anu pamungkas.
Simkuring saparakanca dongkap ka dieu, tebih-tebih ti Kalimantan, éstuning teu jingjing teu bawa téh sanés ukur lalambé. Kaémut panginten, kumaha riweuhna. Tadina badé nungtun munding, mung teu kasawang kumaha marabanana, kacipta kalahka begang di jalan. Ngabantun bungbuahan, kuriak buruk mantén. Tungtungna mah ngaligincing. Ongkoh asa kabebereg ku calon pangantén nu bangun teu sabar. Sajajalan téh ngan SMS-an baé, “antosan geulis, sakedap deui,” cenah, padahal nembé jrut ka buruan.
Sakitu panginten ti simkuring mah, bilih waktosna kabujeng teu nyekapan. Hapunten tina samudaya kalepatan.
Wassalamu’alaikum Wr. Wbr. (http://daluang.com/biantara-nyerenkeun-jeung-narima-calon-panganten/)
3 komentar:
bdi nyuhunkeun widina bade ngopy ieu contoh pidato teh. hatur nuhunBalasHapus
- Anonim28 Agustus 2013 07.04
neda widi ngopy paste, hatur nuhunBalasHapus
- Anonim25 Januari 2015 04.10
widi ngopi....hatur nuhunBalasHapus
Judul-Judul Pidato Pilihan :
- Dies Natalis SMAN 1 Kesamben Tuntutan Globalisasi
- Sambutan Camat Pada Rapat Desa Melalui Gotong-royong Segala Kesulitan Bisa Teratasi
- Acara Rutin Mingguan SMAN 1 Garut Kita Harus Mandiri
- Acara Rutin Mingguan SMAN 21 Semarang Membangun Semangat Muda
- Contoh Pidato Acara Rutin Mingguan SMKN 10 Subang Berbakti Kepada Orang Tua
- Pidato Pertemuan Rutin Bulanan SMAN 2 Cikarang Pusat Bekasi Jiwa Mandiri Kunci Harga Diri
- Pidato Pertemuan Rutin Bulanan SMAN 5 Jakarta Menjadi Generasi Muda Pembawa Perubahan
- Pidato Pembinaan Rutin Bulanan SMAN 17 Batam Mari Bangun Semangat Belajar Kita
- Pidato Pembinaan Rutin Mingguan SMAN 5 Bandung Membangun Semangat Belajar Menggapai Prestasi
- Pidato Pembinaan Rutin SMAN 1 Semarang Mari Bangun Karakter Secara Positif
- Pidato Perpisahan oleh Perwakilan Siswa Kelas 3 SMP Lanjutkan Sekolah dan Raih Cita-citamu
- Contoh Pidato Tema Reboisasi Anjuran Menanam 1000 Pohon
- Contoh Pidato Pada Hari Pendidikan Nasional Bangkitkan Semangat Pendidikan Nasional
- Pidato SD Negeri 5 Bangkalan Indahnya Memiliki Sopan Santun
- Pidato Perpisahan oleh Siswa SMP 2 Surabaya Jadi Juara Berkat Jerih Payah
- Pidato Perpisahan oleh Wakil Siswa Kelas 3 SMP 33 Jakarta Raih Pendidikan Lebih Tinggi Raih Cita-cita
- Pidato Perpisahan Sekolah SMPN 15 Batam Kejarlah Cita-Citamu
- Pidato Perpisahan Kelas 6 SDN 1 Jakarta Giatlah Belajar dan Raih Cita-citamu Setinggi Mungkin
- Pidato Perpisahan Murid SDN 1 Bengkulu Buang Penyesalan Perbaiki Masa Depan
- Pidato Perpisahan oleh Wakil Siswa kelas 3 SMAN 1 Cilegon Waktu Tak Dapat Diputar Jangan Sia-Siakan
- Contoh Pidato Sambutan Kepala Desa Pada Rapat Desa Informasi Sangatlah Penting Untuk Kemajuan
- Contoh Pidato Sambutan Pada Pembukaan Diskusi Kelompok Manfaat Bioteknologi
- Contoh Pidato Sambutan Pada Sidang Pembukaan Pemilihan Ketua Prestasi Bisa Dicapai Berkat Keuletan dan Ketangguhan
- Contoh Pidato Upacara Rutin SMAN 2 Cikarang Pusat Bekasi Jadilah Pemuda Sukses
- Contoh Pidato Rutin SMPN 1 Bekasi Membangun Harapan Membangun Keberhasilan
- Contoh Pidato Upacara Rutin SMAN 2 Cikarang Pusat Bekasi Pemuda Taruhan Bangsa
- Contoh Pidato Upacara Rutin SMAN 1 Tasikmalaya Membangun Perubahan dan Mencapai Kesuksesan
- Contoh Pidato Upacara Rutin SMAN 12 Tasikmalaya Belajarlah Berani Bertindak Untuk Keberhasilan Masa Depan
- Contoh Pidato Pembinaan Rutin SMA Negeri 8 Bekasi Mari Bangun Karakter Secara Positif
- Contoh Pidato Upacara Hari Senin SMA Negeri 15 Jakarta Bermimpilah Besar dan Pegang Kuat-Kuat Hingga Berhasil
Ebook GRATIS : Apabila Anda pengunjung baru dan Anda ingin menemukan rahasia : Bagaimana Hidup Berat Tetapi Terasa Tanpa Masalah-Menggelorakan gairah Hidup Tingkat Tinggi dalam Hitungan Menit". Klik Sekarang DisiniDownload Sekarang : Rahasia Merebut Gadis Incaran Anda Tanpa Penolakan. Rahasia Ini Dinikmati Sejuta Download
Kabar Internasional Paling Kontroversial
- Penghinaan : Jilbab Tempat Kencing
- Para Prajurit Israel lakukan penyiksaan dan kekejaman Pada warga Palestina, sejak minggu pertama dilatih Jadi tentara
- 200.000 veteran AS pada perang Irak dan Afghanistan jadi gelandangan
- Pahitnya Nasib Veteran AS Paska Perang Irak & Afganistan Ditelantarkan Pemerintahannya Sendiri
- Dr. Dari London Berbalik 180 Derajat Benci Israel
- Bom - bom Mutakhir Negara Teroris Israel
- Saksi mata tragedi pembantaian kamp Sabra-Shatila
- Dampak Bom Posphor terhadap Tubuh Manusia
- Orang Israel yang paling Dibenci Israel
- Surat Ancaman Pembunuhan dari Anak Israel Usia 8 tahun kepada Anak Palestina Seusianya
- Ayat-ayat Talmud yang Dijadikan Doktrin Perang Tentara Israel
- Dinasti Bush Menunggangi Kekristenan untuk Menipu Warga Kristen Dunia
- Kitab Talmud Kitabnya Yahudi : Orang - Orang Non Yahudi Bukanlah Manusia, Melainkan Binatang Kekejian Israel
- Ratusan Tentara Israel Tewas Oleh Pejuang Palestina
- Lebih Dari 30 Pilot Israel Tolak Perang di Gaza
- Militer Teroris Israel Akui Gunakan Taktik Brutal di Gaza
- Pasukan Israel Berperang Dengan Menggunakan Pampers
- Lemparan Sepatu : Hadiah Perpisahan Buat Bush Sang Pembantai
- Obama Mulai Menabuh Genderang Perang Kepada Umat Islam
- Tzivni Livni Mengakui Benteng Kekuatan Hamas Tak Runtuh
- Bin Laden Serukan Jihad Fisabilillah Terhadap Zionis Israel
- PM Turki Sumpah Serapahi Presiden Israel
- Israel Tidak Tahu Batas Negaranya Sendiri, Karena Memang Tidak Punya Negara
- Proses Terbentuknya Zionisme
- Media Israel Akui 8 Kegagalan Israel di Gaza
- Ratusan Tentara Israel Tewas oleh Pejuang Palestina
- Israel Tidak Akan Mengumumkan Jumlah Tentaranya yang Tewas Kecuali Hanya Menyebut 10 Korban
- Aib dan Kelemahan Israel Mulai Terkuak


text:
Sakadang Peucang
Posted by bujanggamanik dina Pébruari 12, 2009
Ku Wahyu Wibisana
Di Kebon Binatang Ujang kungsi olohok, basa dibèjaan yèn sato nu keur dilalajoan ku Ujang tèh ngaranna “peucang”. Meureun inget kana dongèng”Sakadang Peucang” anu kamashur pinterna tèa Ujang tèh.
Da èta baè Ujang makè nanya ”Geuning tiasa dikerem, Apa?”
Apa ngarti pisan kana èta pertanyaan tèh. Sihorèng bèda pisan dongèng jeung kanyataan mah, nya Ujang? Cèk dina dongèng, peucang tèh kitu…kitu…kitu…, ari dina kanyataan bet kieu—sarua kawas sato liana, bisa ditèwak tuluy dikandangan, teu bisaeun hojah. Tuh kawas maung nu cenah kungsi sieuneun ku seupah peucang, da disangkana getih maung nu tas dikerekeb ku manèhna. Atawa kawas itu tuh buaya nu kungsi dililito, basa sakadang peucang rèk meuntas walungan tèa. Teu bèda jeung gajah nu keur ngacung-ngacung tulalèna tuh, nu cèk ujaring dongèng kungsi kabur deui ka Sumatra dumèh diasongan cucuk landak ku sakadang peucang.
Enya, sarua jeung sasatoan liana nu cèk sahibul-dongèng mah kungsi kapèpèd ku akal peucang. Buktina di Kebon Binatang mah kabèh ogè dikandangan, dikurungan, atawa dikerembeng supaya teu bisaeun leupas.
“Ku naon Apa peucang tiasa dikerem?” Ujang nanya deui.
Ku dibalikanana èta pertanyaan, bet Apa jadi enya-enya mikiran pijawabeunana. Dipikiran sotèh dumèh nyaho, yèn upama dicaritakeun sajalantrahna—yèn pinterna Sakadang Peucang tèh wungkul dina dongèng ciciptan manusa—dina hatè Ujang pasti aya nu ujug-ujug leungit. Nya èta hiji kaèndahan nu geus lila ngagenclang dina panyipta Ujang. Mun dina kembang mah hiji kaèndahan nu salawasna mekar tur meleber angin-anginan nyeungitan alam batin Ujang. Éta kaèndahan tèh ayana dilantarankeun ku terapna eusi dongèng nu mindeng ku Apa digelendutkeun.
“Apan ditèwak heula ti leuweung.” Apa nèmbalan bari rèt kana beungeut Ujang nu katèmbongna bangun bengong kènèh, neges-neges rupa peucang.
“Tiasa ditèwak?” Sora pertanyaan Ujang dicentokkeun bangun teu percaya, yèn peucang bisa diboro atawa ditèwak.
Ku Apa dijawab: “Tiasa ditèwak ku jalmi mah.”
Ti dinya Ujang bet terus ngalelekan beungeut Apa, kawas nu teu pati percaya kana katerangan Apa bieu. Ujang hayang maca paroman Apa, naha aya riukna atawa euweuh, naha bohong atawa bener.
Bisa jadi ahirna mah Ujang tèh percaya, komo sanggeus ku Apa dièmbohan ku ucapan kieu, “Tiasa ditèwak peucang tèh nya Ujang, ku jalmi sapertos Ujang mah.”
Sanggeus kitu katèmbong rengkeng-rengkeng beungeut Ujang tèh ngendoran. Perkara peucang, hiji masalah nu geus ngaganggu pikiran Ujang, harita geus kajawab, jigana. Ku kituna Apa asa geus ngarèngsèkeun hiji pagawèan kalawan hasil, nyaèta mèrè katerangan nepi ka Ujang jadi ngarti.
Tapi naha Ujang bet kalah nanya deui, majarkeun tèh, “Ari ieu tèh peucang jaman baheula tèa, Apa?”
Seuri Apa miring èta pertanyaan tèh. Teuing ku talètè hidep tèh, Anaking. Bisa jadi Ujang keukeuh teu percaya, yèn sakadang peucang dina dongèng jaman baheula tèa bisa dihinakeun saperti peucang ieu, ditèwak tuluy dikerembeng ku ram kawat.
Nya kitu Anaking, demi kaèndahan nu mekar kènèh dina hatè Ujang, Apa teu wasa ngaganggu.
“Peucang bodo nya Apa ieu mah,” Ujang ahirna nyieun kasimpulan sorangan.
Apa unggut bari dina hatè mah ngarasa, yèn kaèndahan nu aya dina hatè Ujang tèh nepi ka harita mekar kènèh, can waktuna layu.
Tina Anaking Jimat Awaking, Karya Wahyu Wibisana
18 Balesan to “Sakadang Peucang”
-
Pébruari 18, 2009 at 3:55 pm
Si Ujang teh…meuni asa diri simkuring.
Asa wararaas…
-
Pébruari 19, 2009 at 5:28 pm
Mun tea mah leres si Ujang teh nya eta Ayi tea, paigan atuh sok resep tetelepek ka ramana, da geuning bade janten jalmi nu sagala tiasa.
-
Pébruari 20, 2009 at 2:00 pm
Saperots dina carios di luruh, murangkalih ayeuna mah palinter nya Bu, kadang sok bingung ngawaler pertarosan nu seukeut sareng leubeut…da tara cekap ku sapertanyaan sigana teh.
Mudah2an sim kuring tiasa ngasuh, ngasih, ngasah pun anak sapertos dina carios di luhur.
-
Maret 20, 2011 at 2:23 pm
ceritA YG MENARIK
-
Méi 18, 2013 at 10:37 pm
Wow, amazing weblog structure! How long have you ever been running a blog for?
you made blogging glance easy. The total glance of your
site is excellent, let alone the content material!
-
Juli 11, 2013 at 12:31 pm
If you are going for finest contents like I do, only go to see this web site every day because it presents quality contents,
thanks
-
Juli 19, 2013 at 3:34 pm
Way cool! Some extremely valid points! I appreciate you penning this write-up
and also the rest of the website is also very good.
-
Juli 22, 2013 at 7:49 am
Thank you, I have just been looking for information about this topic for ages and yours is the greatest I’ve found out so far. However, what in regards to the bottom line? Are you sure in regards to the source?
-
Agustus 12, 2013 at 11:30 am
I really like your blog.. very nice colors & theme. Did you
design this website yourself or did you hire someone to do it for you?
Plz reply as I’m looking to design my own blog and would like to know where u got this from. appreciate it
-
Agustus 6, 2014 at 3:09 am
Alright, excellent web site write-up. It truly has determined to learn much more on-line.
-
Agustus 6, 2014 at 3:17 am
I wish I could process ideas faster. So want to setup a web site similar to
this.
-
Agustus 6, 2014 at 3:22 am
I really adore browsing your web site. Have you got any tips on how to
set one up?
-
Agustus 6, 2014 at 3:25 am
If only I could process ideas faster. Sooo want to setup a site like this.
-
Agustus 6, 2014 at 8:44 am
If only I could process my thoughts better. So want to setup
a site similar to this.
-
Agustus 6, 2014 at 9:39 am
This genuinely riles me. I just wish I could write as amorously
as you.
-
Séptémber 6, 2014 at 5:05 am
Ԍreetings! Very սseful advice within this post! It’s the little changes that will mɑke the most impօrtant changes.
Many thankss for sharing!
-
Oktober 10, 2014 at 2:13 am
My programmer is trying tto convince me to move to .netfrom
PHP. I have always disliked the idea because off the expenses.
But he’s tryikng none the less. I’ve been using Movable-type on a variety of websites for
about a year and am concerned about switching to another platform.
I have heard fantastic thinmgs abbout blogengine.net.
Is there a way I can transfer all my wordpress posts
into it? Any kind of help would be greatly appreciated!


text:
Tukang Obat - Nyeri Sirah
Mang Ihin terus noroweco, "Bapa-bapa, ibu-ibu, sareng saderek sadaya, mangga cobian ieu obat, dupi obat nu didagangkeun ku sim kuring taya lian ti obat nyeri sirah, obat nu cespleng.
Upami Bapa atawa ibu katerap panyawat nyeri sirah, cobian nuang ieu obat, moal samenit-menit acan eta panyawat nyeri sirah bakal ical, ieu memang terbukti obat nyeri sirah paling cespleng," cek Mang Ihin teu siriknya nepi ka gogorowokan, ampir-ampiran beakeun sora.
Tapi saurang oge teu aya nu mirosea, nu liwat ukur ngareret wungkul. Malah nu liwat kalah katarik ku atraksi tukang obat kulit nu maenkeun oray kobra.
Geus leuwih ti tilu jam meureun Mang Ihin gogorowokan teh. Geus kasawang ku manehna moal aya jalma nu ngabandungan omongan manehna, Mang Ihin terus meresan daganganana. Memeh balik, manehna nyampeurkeun tukang dagang nu ngadon dagang di jero kios sisi jalan.
"Peryogi naon Mang?", Ceuk nu dagang tina jero kios.
Mang Ihin, "Cik Jang, sugan aya procold, meser dua mah. Puguh rada nyeri sirah Emang teh, dagang ti isuk teu aya nu ngareret-reret acan" Ceuk Mang Ihin bari ngasongkeun duit lima rebuan salambar.


text:
Aya bewara dina koran Pikiran Rakyat (PR), poe Senen tanggal 3 Agustus 2008 halaman hiji nu netelakeun yen barang kuno kayaning 500 naskah kuno jeung barang pusaka saperti keris, kujang asal Cirebon dilelang rek dijual ku nu bogana nyeta Nyimas. Cenah geus ditawar ku urang Malaysia harga hijina Rp300.000,- Ningal dina jumlahna duit nu bakal katarima tangtu mani gede naker. Kurang leuwih kana Rp150. juta. Lain duit leutik-leutik.
Hal ieu diuningakeun ku bapa Tedi Permadi, salah saurang filolog ti UPI (Universitas Pendidikan Indonesia) ka koran PR dina sela-sela mayunan “Simposium Internasional Pernaskahan Kuna Nusantara XII” nu bade diayakeun di Bandung. Bewara ieu, tangtos tiasa nimbulkeun kaprihatinan warga Jawa Barat, utamana para inohong kudawet urang Sunda nu hayang jeung tetep micinta sareng ngamumule titinggal karuhunna.
Sababaraha waktos kapengker kantos pribados nyerat dina koran PR, oge koran basa Sunda Galura, nu netelakeun kirangna perhatosan pamarentahan satempat kana barang-barang karuhun kalebet candi-candi titinggal karajaan buhun Pajajaran. Diantawisna patilasan karajaan di Kawali, situs Cimende di Bandung, situs di Bogor, Garut, Cirebon, Subang sareng sajabina. Malahan pribados ge kantos ngintunkeun bewara sarupi kitu teh kana Internet. Seueur nu masihan komentar, pajar cenah kunaon atuh nya bet kirang perhatosan ti pamarentah. Benten sareng propinsi lain. Naha uga Sunda pajah ”Pajajaran Tinggal Ngaran” teh tos ngawitan katangar?. Sakumaha nu tos dihaleuangkeun ku Nenden Dewi Kania, juara pasanggiri tembang sunda Cianjuran.
Pribados emut ka sababaraha warsih kapengker, wartosna di Jogyakarta, aya inohong kadaton nu tos wantun ngical barang-barang antik arca kuno sareng paparabotan antik kayaning keris sareng sajabina. Atuh mani pahibut reaksi ti para inohong karaton. Seuseueurna reaksi protes supados eta barang titinggal karuhun teh diuihkeun deui ka asalna. Malahan aya usulan, palakuna ge kedah di peratunkeun.
Tahun 80-an pribados kantos nganjang ka salah sawios ibu kasepuhan di Talaga. Mantenna teh wartosna mah masih keneh sesekeler nu baheula ngageugeuh karajaan Talaga. Di bumina, diruangan payun, kasampak aya sababaraha barang antik kayaning gamelan buhun, barang-barang pusaka sapertos tumbak, keris, kujang sareng sajabina. Saurna mah, eta sadaya barang antik teh titinggal ti para sepuh eyang-eyangna nu kantos ngageugeuh karajaan Talaga. Kaleresan, miosna pribados kadinya teh maksad nyarengan mahasiswi pariwisata ti ABA Yapari Bandung, nu bade nalungtik karajaan Talaga, kanggo ngarengsekeun tugas akhirna. Atuh obrolan sinareng ibu sepuh teh mani uplek teu pikaboseneun. Teu karaos tos nyangkolong waktos dugi ka 3 jamna.
Dina pamungkas obrolan, pribados kantos tumaros ka mantenna, naha ieu paparabotan kuno titinggal karuhun buhun teh bade saterasna disimpen di ieu bumi, atanapi bade diserenkeun bae ka pamarentah supados dimumule di musium? Margi katingalna mah kirang piara, pinuh ku kebul. Turubna ge mani tos belel saroeh orowodol. Ditaros kitu teh ibu sepuh mung ukur ngalimba, socana carinakdak. Walerannana teh pondok pisan: ”Parantos diuningakeun mah, mung saur marantenna teh, hapunten taya waragadna,”. Kiwari eta barang antik teh duka aya keneh duka tos teu aya. Sangkian pribados mah ibu sepuhna ge tos tilar dunya, margi waktos harita pribados nepangan mantenna teh yuswana parantos 80 tahun langkung. Mudah-mudahan we barang-barang pusaka karajaan Talaga teh araya keneh.
Sababaraha waktos kapengker, dina patengahan sasih Juli 2008, Drs.H.I. Budhiana, MS. Kapala Dinas Kabudayaan & Pariwisata (Disbudpar) Jabar ka wartawan koran Sunda Galura, ngadadarkeun sagala rupi nu aya patalina sareng pariwisata di Jawa Barat. Pisaur mantenna: ”Pangwangunan pariwisata jeung budaya teh, teu bisa ditangtukeun ku hiji kelompok, teu bisa ditangtukeun ku pamarentah wungkul, tapi kudu dumasar kana hasil gempungan. Pamarentah mah ukur nyieun wadah, ngapasilitasi, sangkan pariwisata jeung budaya maju. Anu ngeusianana, anu ngokolakeunana mah masyarakat”. (Galura, edisi III Juli 2008).
Kasauran kitu teh leres pisan. Nanging peryogi pisan follow up nu saestu, utamina ngeunaan koordinasi sinareng motivasi nu leres-leres kedah diupayakeun ku pamarentah supados produk wisata sinareng hal-hal anu aya patula-patalina sareng kapariwisataan tiasa kabina lumintu ngawujud kapiara. Contona wae barang-barang pusaka, artifak nu kiwari masih paburencay ka teler-teler, ulah dugi ka diaricalan ka nagri deungeun. Kalebet sababaraha situs-situs karajaan Sunda buhun. Kalihna ti eta tiasa kauninga saha-sahana golongan masyarakat nu langkung tanggel waler ngokolakeunana. Upami saur basa legeg Osborne mah cenah diswastakeun (privatisasi). Pamungkas catur, taya sanes mugia we propinsi Jawa Barat tiasa nanjung manggung janten idola para wisatawan! Amin.


text:
Pasanggiri Basa Sunda Kota Depok 2013 Maret 20, 2013Posted by aspal07 in Informasi.
add a comment
Pasanggiri Basa Sunda Kota Depok 2013 baris diayakeun 16 Mei 2013 di SMA Sejahtera 1. Pikeun ngarojong ieu kagiatan, panatacalagara oge nyadiakeun bahan/materi pasanggiri ngalangkungan ieu blog. Sakur materiĀ pasanggiri tiasa didownload dina link di handap.
Download Materi Pasanggiri Basa Sunda Kota Depok 2013
Dihaturanan oge pikeung masihan like dina Facebook Pasanggiri nu aya di sidebar. Blog sareng Facebook Pasanggiri bakal salawasna di-update.


text:
Cilok
Cilok atanapi aci dicolok nyaéta kadaharan asli ti Sunda. Dijieunna tina tipung aci wungkul atanapi dicampur sareng tarigu teras dicampur cai tuluy dikulub. Jang nambah kanu rasa, umumna adonanna ditambahan bungbu, bisa ogé uyah hungkul.
Aya deui istilah anyar cilok gaul, nyaeta cilok anu aya eusina. Eusina bisa rupi-rupi, misalna: abon, sosis, gajih, urat, endog puyuh, jeung sajabana.
Cilok biasa didahar jeung sambel kacang sareng kécap.
Ciréng
Ciréng kapondokan tina aci digoréng, nyaéta kadaharan nu ilahar di Sunda, dijieun tina aci sampeu, dibungbuan, tuluy digoréng.
Resép cireng
Bahan:
- 100 g tipung aci
- 1 sdm tipung tarigu
- 375 ml cai
- 1/2 sdt pedes bubuk
- 1 sdt uyah
- 1 siung bawang bodas, diparud
- 30 g kacang kadelé bodas, dikeueuman nepi ka hipu, tuluy pisahkeun
- 1 batang bawang daun, iris halus
- minyak goreng
Cara nyieun
Aduk tipung jeung cai, pedes, jeung uyah nepi ka rata. Tambihan ku bahan sejenna, galokeun sing rata. Goréng saséndok saséndok nepi koneng jeung garing. Angkat.
Kanggo 10 sikieun.
Comro
Comro atawa combro nyaéta kadaharan has ti Jawa Kulon. Comro dijieun tina parudan sampeu anu dibentuk buleud atawa lonjong anu bagian jerona dieusian sambel oncom nu saterusna digoréng, mangkana kadaharan ieu dingaranan comro anu mangrupa singketan tina oncom di jero. Kadaharan ieu leiwih ngeunah lamun didahar waktu haneut kénéh.
Misro
Misro nyaéta kadaharan has ti Jawa Kulon. Misro dijieun tina parudan sampeu anu dibentuk lonjong sarta bagian jerona dieusian gula beureum nu saterusna digoréng, alatan éta pisan dingaranan Misro anu mangrupa singketan tina amis di jero (basa Sunda). Kadaharan ieu leuwih ngeunah lamun didahar mangsa masih kénéh haneut.
Oncom
nyaéta kadaharan tina kacang anu di-fermentasi-keun. Oncom mangrupakeun kadaharan has rahayat di Indonésia. Loba kamonésan tina oncom, diantarana oncom bisa jadi deungeun sangu ku jalan dipais, dibobotok, digoréng biasa, atawa dipasak jeung leunca. Oncom bisa oge dikokolakeun jadi kiripik oncom.
Jenis oncom
Sacara garis badag, oncom aya dua rupa, nyaéta:
- Oncom beureum, ilaharna dijieun tina hampas tahu, nyaéta kacang kadelé nu geus dicokot protéinna nalika nyieun tahu. Ku kituna, nu dijieun oncom teh mangrupakeun sesa nyieun tahu. Oncom jenis ieu nyieunna dibantuan ku jamur Neurospora sitophila.
- Oncom hideung, ilaharna dijieun tina bungkil suuk, nu kadang-kadang dicampuran ku hampas (onggok) sampeu atawa tipung sampeu, supaya téksturna leuwih alus jeung leuwih hipu. Bungkil suuk mangrupakeun hampas tina suuk nu geus dicokot minyakna ku cara diperes atawa diékstraksi Oncom hideung nyieunna dibantuan ku jamur Rhizopus oligosporus.
Kandungan gizi
Sanajan bahan-bahan oncom mangrupakeun panyesaan, tapi tina segi gizi mah masih keneh padet ku gizi, nu matak kacida nyaahna lamun heug dipiceun atawa ukur dibikeun ka ingon-ingon teh.
Bahan baku sejenna nu diperlukeun nalika nyieun oncom nyaeta kapang. Kapang oncom bisa ngaluarkeun enzim lipase jeung protease nu aktip salila proses fermentasi tur nyekel peranan penting dina nguraikeun pati jadi gula, nguraikeun bahan-bahan pinding sél kacang, nguraikeun lemak, sarta ngawangun alkohol saeutik tur mangrupa-rupa éster nu bauna sedep.
Loba jalma nu kurang ngahargaan oncom tibatan hasil ngokolakeun kakacangan lianna, saperti tahu atawa témpé. Hal ieu teh alatan oncom dijieunna tina hampas tahu atawa suuk. Padahal, sabenerna mah oncom miboga ajén jeung kualitas gizi nu alus minangka hasil tina proses fermentasi. Lamun dibandingkeun, oncom bungkil suuk mibanda protein, lemak jeung padetan nu ngaleyur leuwih loba tibatan oncom hampas tahu.
Ku ayana proses fermentasi, struktur kimia bahan-bahannu tadina kompleks, bakal kaurai jadi senyawa-senyawa nu leuwih basajan sahingga leuwih gampang dicerna jeung dimangpaatkeun ku awak manusa. Proses fermentasi ku kapang oge ngahasilkeun rasa nu dipikaresep ku konsumen.
Kagunaan sejen
Proses fermentasi ku kapang Neurospora sitophila jeung Rhizopus oligosporus geus kabuktian bisa nyegah efek flatulensi (kembung beuteung) sabab salila proses fermentasi, kapang bakal ngahasilkeun enzim alpha-galaktosidase nu bisa nguraikeun raffinosa jeung stakhiosa kadele nepi ka hambalan nu kacida handapna, nu alus keur nyegah dibentukna gas.
Nalika nyieun oncom, kaberesihan proses nyieunna diperlukeun keur nyegah mecenghulna mikroba-mikroba sejen, utamana kapang Apergillus flavus nu bisa mroduksi aflatoksin. Tapi, aflatoksin nu mangrupakeun racun, bisa diteken ku Neurospora sitophila jeung Rhizopus oligosporus. Aflaktosin ilahar mucunghul lamun bahan kakacangan mutuna goreng, ku kituna dina nyieun oncom diperlukeun mutu bahan nu hade.
Sambel
Sambel mangrupakeun deungeun/réncang sangu tradisional masarakat Malayu (kayaning di Indonésia, Malaysia, Singapura) dina wujud kawas saos anu eusina salawasna maké céngék atawa cabé, sahingga rasana condong kana lada. Bentuk saos ieu dihasilkeun tina cara nyieunna, nyaéta ku jalan diréndos dina coét, maké mutu.
Rupa-rupa sambel
Gumantung kana bahan jeung cara nyieunna, nya sambel téh aya sababaraha rupa. Di masarakat Sunda, aya sababaraha rupa sambel, di antarana
- sambel goang: bahanna ukur céngék, uyah, jeung surawung, diréndos terus digalokeun kana sangu atawa dicoél ku kacang panjang atah (kumaha karesep), atawa uyah, kécap, minyak jalantah, cabé beureum jeung bawang bodas diréndos tong lembut teuing.
- sambel oncom: oncom (beunang meuleum), céngék, beuleum bawang beureum, uyah, gula, cikur (lamun resep), jeung tomat dihijikeun terus diréndos, dicaian saeutik, terus digoréng sakeudeung (teu digoreng oge teu nanaon, kumaha karesep), lalabna cukup ku seupan daun sampeu/gedang, peuteuy, jéngkol jrrd.
- sambel tarasi: tarasi, gula, uyah (saeutik), céngék, tomat, bawang beureum; sakabeh bahan digoréng heula iwal gula jeung uyah, sanggeus kira-kira asak terus diréndos dihijikeun sakabéh bahan dina coét, saterusna digoréng sakeudeung. Lalabna bisa seupan daun sampeu atawa lalab atah oge bisa (takokak, jrrd.)
- sambel muncang: muncang nu kolot (dibeuleum heula), céngék, uyah, gula; muncang beunang meuleum dihijikeun jeung bungbu nu séjénna terus diréndos dina coét (caian saeutik) ; lalabna jéngkol ngora jrrd.
- sambel jahé: jahé, uyah, gula, céngék; jahé diteukteukan laleutik terus diréndos dihijikeun jeung bungbu nu lianna, sanggeus réngsé kécapan sacukupna (lamun resep) terus galokeun jeung lauk beunang meuleum.
- sambel buah: buah manggah ngora diparud (sikina mah piceun baé), lajeng cabé beureum, tarasi, céngék, gula, uyah beureum diréndos, saparantosna campurkeun jeung parudan manggah téa, aduk nepi ka rata, biasana baturna jeung beuleum lauk.
- sambel kécap: céngék diréndos terus dikécapan.
- sambel kacang: suuk beunang ngagoréng diréndos jeung uyah, gula beureum, bawang bodas, cikur, jeung céngék.
- sambel picung: picung kelewek (picung sok dikubur heula dina taneuh), uyah, gula, céngék (kahade kudu rada ati-ati bisi picungna aya racunan, mun bisa mah diléob heula ku cai haneut).
- sambel goréng: bawang bombay disiksik lajeng digoréng nepi ka konéng, tambahkeun céngék jeung bawang bodas beunang ngaréndos, gula bodas, kécap asin, jeung udang ebi (beunang ngeueum ku cai panas) nepi ka seungit.
- sambel tomat:
- sambel cibiuk: aya dua rupa, sambel beureum jeung sambel héjo. Sambel beureum dijieun tina tomat beureum, cabé beureum, surawung, gula, uyah, bawang bodas, bawang beureum, jeung cikur, sedengkeun sambel héjo maké tomat jeung cabé héjo. Ieu sambel diréndosna tara nepi ka lembut, sapuratina asal nyampur.
Tahu Sumedang
Tahu Sumedang nyaéta tahu nu asalna ti Sumedang, Jawa Kulon. Tahu ieu biasana digoréng nepi ka rada garing, semu coklat, tur asin. Cocog lamun didahar jeung lontong. Sanajan asalna ti Sumedang, tahu ieu kiwari geus loba dijieun di wewengkon lianna di Indonésia.
Sajarah Tahu Sumedang
Tumuwuh jeung nanjeurna industri tahu di Sumedang, teu leupas tina peran para warga katurunan anu kacatet dina sajarah salaku lulugu tukang nyieun tahu anu dibawa ti nagri maranéhna. Upamana baé lulugu tukang nyieun tahu Sumedang nyaéta Ongkino, Bungkeng, Ong You Kim (Ukim), Ko Aniw, Ko Lento, Ko Jung Gong, jeung Babah Hek. Mangka teu heran kadaharan asal nagri wide (pinding awi) teh dingaranan Tou Fu.
Cenah mah, tahu Sumedang téh dimimitian tina kréativitas nu dipimilik ku bojona Ongkino, nu ti awal mula mangrupakeun nu boga pokal pikeun nyieun Tou Fu Cina anu lambat laun ganti ngaran jadi “Tahu”. Mangtaun-taun, Ongkino jeung bojona terus ngulik usaha maranéhna. Nepikeun ka kurang leuwih taun 1917, anak manéhna hiji-hijina Ong Bung Keng nyusul ka tanah Sumedang. Bung Keng terus neruskeun usaha kadua kolotna nepikeun kaduana milih balik deui ka nagri asalna di Hokian, Cina.
Ngaliwatan alih generasi, Ong Bung Keng, anak tunggal Ongkino, tuluy neruskeun usaha anu diwariskeun ti dua kolotna nepi ka maotna di yuswa 92 warsih. Di balik kahotna Tahu Sumedang aya ogé carita anu rada mistik, kawas naon anu dicaritakeun ku incu ti Ongkino, Suryadi. Kira-kira dina warsih 1928, cenah hiji poé tempat usaha sang aki buyutnya, Ong Bung Keng, didatangan ku Bupati Sumedang, Pangeran Soeria Atmadja anu pareng ngaliwat numpak dokar dina lalampahan nuju ka Situraja.
Sabot nempo si aki ngagoréng tahu, jol aya kapanasaran, kadaharan naon anu keur dijieun si aki. Sajaba bentukna anu unik, aroma pasakanna ogé ngondang anjeunna anu geura-giru turun ti tutumpakanana pikeun menyapa akina anu uplek ngagoréng.
“Maneh keur ngagoréng naon?” tanya bupati ka si aki.
Ngadéngé patarosan éta, Ong Bung Kéng ogé némbalan bari usaha ngécéskeun sebisanya. Yén manéhna téh keur ngagoréng kadaharan anu dipikawanoh di taneuh kalahiranana ngaranna Tou Fu Cina. Kutan, guaran éta, beuki nyieun geremet Pangeran Soeria Atmadja, anu saterusna mecakan ngasaan kadaharan anu kakara mimiti manéhna temui.
Réngsé ngasaan, ujug-ujug Bung Kéng kungsi reuwas ku reaksi pangéran, anu sacara spontan ngungkabkeun kecap-kecap, “Ngeunah geuning tahu téh. Lamun manéh terus ngajual dagangan maneh bakal payu” kedalna bari beungeut pinu ku rasa seubeuh.
Ti kajadian poé éta, lalaunan tapi pasti komara Tou Fu Cina anu henteu ngahaja robah ngaran jadi Tahu Sumedang, alatan omongan pangéran beuki naék. Sumawona, carita datangna sang pangeran gancang sumebar ka sakumna penjuru Dayeuh Sumedang.
Cacak rada mistis, diaku Suryadi, kitu pisan kanyataan. Alatan omongan sang pangéran, ujug-ujug Tahu Sumedang robah jadi hiji kadaharan anu henteu kungsi dipiboga ku wewengkon séjénna.
Ranginang
Rangginang (atawa raginang, ranginang, Basa Indonésia:rengginang, rengginan) mangrupakeun kadaharan nu kasohor di Indonésia. Teu sirikna di unggal wewengkon, utamana di Pulo Jawa, miboga kamonésan ranginang gumantung wewengkonna asing-masing.
Kagunaan rangginang
Rangginang bisa didahar langsung, minangka susuguh keur sémah boh di imah atawa dinu kariaan, atawa bisa oge keur deungeun sangu. Keur didahar langsung, cocog lamun rangginang didahar jeung cikopi.
Rupa-rupa rangginang
- Dumasar rasana, rangginang aya nu asin jeung amis. Nu pangilaharna mah rangginang asin.
- Dumasar bentukna, wangun rangginang tiasa rupi-rupi, gumantung citakannana, tiasa buleud atanapi kotak, kadang-kadang henteu dicitak ku citakan, mung diréka-réka ku panangan waé.
- Dumasar ukurannana, henteu aya babagian ranginang nu pasti dumasar kana ukurannana, tapi rangginang bisa variatif ti ukuran pangleutikna nu diameterna kurang leuwih 3 senti, nepikeun ka rangginang-rangginang gede nu leuwih ti sapuluh senti.
- Dumasar nu nyieunna, rangginang bisa dibagi jadi rangginang jieunan sorangan (biasana ibu-ibu di imah sorangan keur nyuguhan semah atawa kadaharan sapopoe, nyieunna make parabotan saayana, citakannana kadang-kadang ukur dijieun tina awi), sarta rangginang jieunan pabrik(kiwari pabrik rangginang loba di mana-mana kalayan make citakan nu leuwih hade)
Bahan ranginang
Ranginang dijieun tina béas ketan anu diseupan sareng dibungbuan. Bungbuna bisa rupa-rupa gumantung kana rasa nu dipikaresep. Pikeun ranginang asin, uyah, bawang bodas jeung sajabana tangtu dibutuhkeun. Kadang-kadang ditambahan tarasi. Keur raginang amis, tangtu kudu make gula.
Cara ngadamel rangginang
Kanggo ngadamel rangginang, beas ketan diseupan sareng dibungbuan. Saparantosna cekap asakna (teu kenging asak teuing), ketan nu tos pagalo sareng bungbu teras dicitak, didaraykeun dina nyiru, ayakan atanapi rupi-rupi anyaman anu tiasa dianggo kanggo moe. Lajeng rangginang dipoé dugikeun ka garing. Saparantosna garing, rangginang atah digoréng.
Bajigur
Bajigur nyaeta salah sahiji inuman ti Sunda atanapi wewengkondaerah Jawa Barat. Bahan utamina nyeta kopi, gula aren, jeung santan kalapa. Keur nambah kanikmatan dicampurkeun oge uyah sarng bubuk vanili sacukupna.
Inuman ieu disayagikeun panas keneh nu biasa diical ngangge gorobak disadiakeun oge komporna pikeun naheur. Bajigur cocok diinum keur cuaca tiris atanapi saenggeus hujan. Tuangeun nu sering disayogikeun sareng bajigur sapertos kulub pisang, kulub hui, atanapi kulub kacang taneuh.
Bandrek
Bandrek sami sareng bajigur mangrupi inuman tradisional orang Sunda ti Jawa Barat. Inuman ieu cocok disayagikeun nuju keur tiris, sapertos nuju hujan atanapi peuting-peuting. Bahan dasarna nu paling penting nyaeta salah sahijina mangrupa jahe jeung gula beureum, tapi di daerah-daerah sejan ditambahkeun rempah-rempah supados karasa haneutna leuwih manjur, sapertos sereh, pedes, pandan, endog hayam kampung, jeung sajabana. Susu bisa oge ditambihkeun, tergantung salera. Seeur nu percanten yen bandrek aya khasiatna keur ngubaran panyakit ringan sapertos nyeri tikoro. Aya oge bandrek nu husus pikeun keur urang dewasa kusabab efek panasna.nyanggakeun,,,, _/\_


text: baradagnamah.Ku oray sanca katempoen gagak maling lauk, geuwat digenggereuhkeun, tapi gagak ngalah beuki ngahajakeun. Atuh oray ambek sebrut bae diudag gagakteh. Gagak teh hiber kuorangdiobrot, gagak teh bingung da diberik wae sieunen katewak. Kabeneran aya nu keur neleum,gebrus bae gagak teh asup ka jero pijanaan. Atuh ari muncul deui teh geus lestreng .Barang jol oray sanca teh panglingeun, da jadi hideung lestereng. Pok weh oray sanca nanya,“mahlik hideung maneh nempo sakadang gagak teu bieu liwat kadieu?”Gagak teh sorana digedekeun, ngomongna oge basa Betawi, da sieunen katara, “Engga, gaaaa!”Tah kitu sasakalana manuk gagak buluna hideung jeung sorana gaaa, gaaaak!Rincian Dongeng:- Judulna : Gagak Jadi Hideung- Bahasana : Kasar - Palakuna : Gagak jeung Oray Sanca- Watek palakuna :Gagak = Badeur, sok daek nyopet, te bisa digenggereuhkeun.Oray Sanca = Getol, daek usaha, rajin.- Tempat/latar : Caritana jaman baheula di hiji balong nu loba laukan- Eusi/hikmah nu bisa di cokot :Ari jadi jalma teh kudu getol daekan, ulet, usaha lamun hayang bog amah kos sakadang OraySanca. Ulah jiga Gagak baong, haying ngenah doing embung gawe.3. Selat Sunda Jeung Gunung KrakatauKacatur jaman baheula di Pulo Jawa Beulah kulon, aya hiji karajaan anu rajana Prabu Rakata.Sang Prabu gaduh dua putra. Anu cikal Raden Sundana anu bungsu Raden Topobrana.Haritamah Pulo Jawa sareung Sumatra teh ngahiji.Kumargi Prabu Rakata parantos sepuh pisan, mangka karajaan teh di titipkeun ka putra-putrana,tur di bagi dua belah wetan ku Raden Sundana, belah kulon Raden Topobrana. Terus Sang Prabuteh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak.Hiji mangsa dina taun ka genep Sang Prabu teh ngadangu yen putrana parasea Raden Sundanangarugrug karajaan raina Raden Topobrana. Sang Prabu teh ceg ka guci anu gtos dieusi cai lauttea, terus indit ka medan laga kasampak dua putrana keur perang campuh atu bendu pisansnjeunanana. Ningali ramana sumping reg weh perang liren, dua putrana langsung nyampeurkeun cedok wehnyareumbah ka Prabu Rakata kitu dei para parajuritna. Atuh dua putrana beak bersihdiseukseukan pampangnaman Raden Sundana nu wani ngarug-gug nagara raina.Dua putrana anu tarungkul teh nyarek, atuh Sang Prabuteh langsung ngadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras gucianu tos teh kosong teh disimpen ditapal bates dua karajaan tea, anjeunanana indit deui ka tempat pang tapaanana. Teu lami eta bates anu tilas disiram ku cai laut teh ngajanggelek jadi selat. Nukiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina.Dugi ramana ngadamel wates nganggo guci pusaka anu caina dikucurkeun terus jadi selat. Tur


text:
Aksara Pallawa
Pallawa (Vatteluttu, vaṭṭeḻuttu) atawa "tulisan nyambung" nyaeta salasahiji sistim panulisan abugida nu dipake keur nulis sababaraha basa Dravida di India Kidul jeung Sri Lanka. Baretona oge mangrupakeun sistim panulisan kuna nu dipake keur nulis basa Tamil sanggeus abad kadua CE ngaganti aksara Tamil-Brahmi kuna dina sistim panulisan brahmi. Wangun panulisan nyambung ieu dipake oge di Kerala keur nulis dina basa Tamil kawas dina proto-Malayalam jeung Malayalam.
Rekaman Inskripsional dina basa Tamil aya dina wanci ti 300 SM tepi ka 1800 M sarta geus robah miturut sajarah.[1] Tamil Grantha mangrupakeun salasahiji alpabet nu hurup tambahannana dijieun sacara husus keur kecap-kecap dina basa Sangsakerta. Oge, mangrupakeun wangun modipikasi tina aksara Tamil keur nulis grantha Sanskrit, atawa buku. Dina basa Tamil loba alpabet atawa hurup nu kapanggih dina basa Sangsakerta geus leungit.
Pallawa oge ilahar katelah aksara Vatteluttu. Istilah Pallawa dipake ku sarjana basa dina studi Asia Tenggara saperti George Coedes jeung D.G.E. Hall. Pangaruh linguistik jeung budaya India Dravida di Asia Tenggara mangrupakeun bukti sumebarna panulisan jeung literasi ti Asia Kidul: Pallawa, hiji dinasti Tamil abad awal Common Era (c. 275 tepi ka 500 CE), nu mawa sistim panulisannana dina palayaran ka wetan. Sistim panulisan Pallawa ngawangun dasar keur sababaraha sistim panulisan di Asia Tenggara sarta saluareunnana: Myanmar, Thailand, Laos, Kamboja, Malaysia, Indonesia, Sulawesi (Selebes) jeung Pilipina.[2]
Tempo oge[édit | sunting sumber]
- Inskripsi basa Tamil dina lempengan tambaga
- Inskripsi basa India dina lempengan tambaga
- Inskripsi Laguna dina lempengan tambaga
Rujukan[édit | sunting sumber]
- ↑ Agesthialingom, S. & S.V. Shanmugam (1970). The Language of Tamil Inscriptions, Annamalainagar, India: Annamalai University.
- ↑ Steever, Sanford B. (1998). The Dravidian Languages, London; New York: Routledge.


text:
Yamagata, Gifu
-
Artikel ieu ngeunaan kota di Préféktur Gifu, Jepang. Sanajan tulisan dina Basa Jepang beda boh keur ngaran préféktur atawa kota, tapi ditulis sarua dina Basa Inggris, tempo Yamagata Prefecture (山形県) jeung Yamagata, Yamagata (山形市).
Kota Yamagata (山県市 Yamagata-shi?) nyaeta salah sahiji kota nu aya di Gifu, Jepang.
Sajarah[édit | sunting sumber]
Kota ieu diresmikeun dina 1 April, 2003, ku ngahijikeun Takatomi, Ijira, jeung Miyama.
Lembaga Atikan[édit | sunting sumber]
- SMA Yamagata
Tumbu kaluar[édit | sunting sumber]
- Yamagata official website dina Basa Jepang


text:
Propinsi Aragatsotn
- Keur pamukimanna, tempo Aragatsotn.
Aragatsotn (Basa Arménia: Արագածոտն) nyaéta hiji propinsi (marz) di Arménia. Propinsi ieu aya di beulah kulon nagara. Ibu kotana nyaéta Ashtarak. Ngaranna hartina "hiji suku tina Aragats" (gunung pangluhurna di Républik Arménia). Nalika jaman Dinasti Arsacid ti Karajaan Arménia, wewengkon ieu mangrupa bagian ti propinsi Ayrarat.
Daptar eusi
Komunitas[édit | sunting sumber]
Propinsi Aragatsotn miboga 114 komunitas (hamaynkner), nu mana 3 (kandel) di antawisna katempo salaku pakotaan sarta 111 sésana désa.[1] Babagian di handap nyaéta dumasar raion, babagian administratif Arménia saméméh 1995.
Galeri[édit | sunting sumber]
-
Katerdal Talin, abad ka-7
-
Biara Saghmosavank, abad ka-13
-
Monumén Patempuran Bash Abaran
-
Taman Aksara Arménia deukeutna Aparan
-
Tingali ogé[édit | sunting sumber]
Catetan[édit | sunting sumber]
- ↑ "RA Aragatsotn Marz". Marzes of the Republic of Armenia in Figures, 2002-2006. National Statistical Service of the Republic of Armenia. 19 Pébruari 2007.


text:
google webmaster tools,
Galur catur nu kapungkur turun ka para luluhur, gelar carita baheula warisan para aolia dina jaman ngadegna karajaan Mataram.
Kocapkeun aya putri opat sadulur nu kaceuluk ka kandang ewuh kakoncara ka janapria, kajamparing angina-angin. Geulis kawanti-wanti endahna kabina-bina, geulis bawana ngajadi endah sanes pupulasan kawantu putri terusing ratu rembesing kusumah tetesan andanawarih.
Ari kateulahna eta putri taya sanes nyaeta :
Nu kahiji jeuneunganana Embah Gabug
Nu kadua jeuneunganana Embah Setayu
Nu katilu jeuneunganana Embah Naibah
Nu kaopat jeuneunganana Embah Naidah
Luyu jeung pamulu ratu lungguh timpuh andalemi, geulis teu dipake werejit endah teu dipake baruang, diwuwuh ku elmu panemu jampe pamake sakti manggulang mangguling weruh sadurung winara waspada permana tinggal.
Teu kurang para raja anu kapentang asmara, teu kari para bopati nu katarik birahi matak leungit temah wadi, maksud hayang ngunduh hayang mupu, niat hayang murak dua pucuk manik astagina.
Imut pinuh ku pangirut kelet lebar ku pamelet, dilakna matak tibelat matak buntu nu lumaku matak pungas nu lumampah, matak pogot anu nenjo matak ajrih nu ninggali dangiang lir totomplokan. Taya raja nu gagah taya bopati nu mahi geusan nungkulan elmuna sang ratu ayu.
Ari leumbur matuh dayeuh maneuh banjar karang pamidangan babancik tempatna ngancik eta putri opat sadudulur aya dileumbur babakna anu pernahna aya sawetaneun leumbur marongge Kec. Tomo Kab. Sumedang.
Kocapkeun salah saurang raja Gubangkala anu asalna ti nagri Gubang geus kapentang asmara hayang miwarga Embah Gabug, mun peuting teu geunah cicing beurang asa ngalongkewang suda tuang suda kuleum cai asa tuak bari kejo asa catang bobo, saking ku kabungbuleungan kunu geulis Embah gabug.
Gancang carita ki Patih di angkir calik gulang-gulang di ondang datang keur nyawalakeun paniatanana. nyawalakeun paniatannana. Hasil tina gempungan ki Patih ka utus pikeun ngalamar embah Gabug nu aya di kampung Babakan, sabada ki Patih pamit bral di iring ku senapati dijajap ku wadia balad.
Mun luntur kabuna ratu tangtu nu dimakdud lulus mun sugal manahna raja tangtu sulaya jeung nu dipiseja tapi ulah gimir pedah sakti tong hoream pedah gagah mun sulaya kapaksa kudu dipirusa. Ngabrul para utusan ngaleut ngeungkeuy ngabandaleut ngeumbat-ngeumbat nyatang pinang ngajugjug leumbur Babakan.
Kocapkeun di leumbur Babakan, leumbur leutik campernik matak beutah nu ngumbara sepi paling towong rampog. Sirna tina cangkreman para durjana, estu matak ayeum matak temtrem matak beutah anu nyemah.
Kira wanci haneut moyan, kukupu sirama-rama hiber pating keleper mere ibar ka urang leumbur ciciren rek aya tamu. Lajeung Embah Gabug menekung kanu maha Agung mujas medi ka yang widi kawantu ratu punjul ku elmu sakedapan oge parantos kenging pituduh tinu maha Agung kalayan eces ebreh atra pertela yen semah niatna jahat balisat.
Embah Gabug lajeung ngagayuh elmu ngeumat pangadiwasa ngawirid ajiannana dadak sakala sapada harita sakabeh tamu utusan raja Gubangkala pating karusek katerap panyakit tunduh, panon lengket lir di leugeutan, antukna wadia balad sakabeh salare tibra, rehe lir gang katincak.
Sabada kajadian kitu lajeung embah Gabug lungsur, sadaya tamu diguyah-guyah sina garugah, saparantos gugah lajeung embah Gabug ngalahir : " Hai…………. Para ponggawa sadaya, timana anjeun asal naon sababna pangna aranjeun datang kadieu kalayan teu mere ibar ti anggalna. Maklum kaula urang gunung jauh ka beudug, urang desa anggang ka dulang, inggis kubisi rempan ku sugan boa-boa rek niat jahat ka kandang warga kaula ".
Barang ki Patih utusan ti nagri Gubangkala ngadangu kasauran embah Gabug lajeung anjeuna nembalan basana sugal garihal, sabab kajurung ku nafsu amarah teu kawadahan, dumeh ngarasa kapeped jajaten katitih pangarti ka unghak pangabisa. Teu bisa nanya ti heula sabab kalah sare tibra. Pokna : " Kaula anu kateulah Patih raja Gubangkala ti nagri Gubang, manggul piutus nu jadi ratu ngeumban timbalan nu jadi raja pikeun ngalamar andika kanggo pigarwaeun raja kaula, syukur lamun luyu jeung nu kapiutus tangtu mulus rahayu, tapi lamun sulaya jeung paniatan raja 2
tinangtu kaula nu baris maksa mirusa, jeung kaula seja tumanya ka andika naon Sababna pangna kaula sabalad-balad ka dieu jadi tunduh lain usum lain wayah jeung naha bener anjeun anu ka teulah embah Gabug ?
Embah Gabug ngawaleur kalayan ayeum estu pageuh teu galideur ku haokna ki Patih, sorana ngagalindeung maledog omongna songong borongongong : " Duh ki Patih teu mencong sacongo buuk, teu sulaya jeung keudal lisan ki Patih nya ieu anu gaduh wasta Gabug teh, atuh eta aranjeun sadayana geus katibanan panyakit tunduh rupina tos ti ajalina margi di Babakan umumna khususna di panyaweuan ngagaduhan ciri anu mandiri. Tah ciri di panyaweuan upami aya tamu anu bade ngunghak campeulak sok ngadadak ka ancikan panyakit tunduh anu karandapan ku aranjeun ayeuna. Ari eta paniatan raja aranjeun ka kaula moal burung dirawu dipangku sarta teu ditenden dihandap-handap disuhun dina embun-embunan ditengah dina pangkonan ditampi ku asta galih katampa kaling gamudra, balumbang timur caang bulan opat belas jalan gede sasapuan lir gunung tampa tutugan ibarat sagara tampa sisi, entong boroning beurang sanajan janari tengah peuting kaula moal baha kana paniatan raja andika asal :
Batu turun kesik naek
Ciledug jalan kagubang
Raja purun kuring daek
Asal kahayang kasorang
Kalayan kaula lain dunya barana inten berlian tapi hayang dipangmudikeun kukuk anu dipalidkeun di muara Cilutung sareung Cideres ku kasakten raja andika sing saha anu bisa nyubadanan kana kahayang kaula, tong boroning kasebutna raja sanajan anjing budug tijarian ceuk paribasana, kaula suka lillahi ta'ala.
Sabada ki Patih ngadangu pamundutna embah Gabug lajeung anjeuna sabalad balad mulih laporan kanu jadi rajana.
Barang raja Gubangkala ngadangu laporan ti ki Patihna heunteu ngeungkekeun deui harita keneh mangkat seja nyumponan naon anu di penta ku embah Gabug di Panyaweuan.
Sasumpingna raja Gubangkala ka Panyaweuan, lajeung embah Gabug bari di sareungan ku rai-raina arangkat ka sisi walungan Cilutung dituturkeun ku raja Gubangkala.
Barang sumping di sisi walungan lajeung embah Gabug ngalungkeun kukuk ka tengah cai anu nuju umpal-umpalan, kalayan marentahkeun ka raja Gubangkala sangkan eta kukuk tiasa mudik deui ku pangadiwasa raja. Tapi hanjakal barang raja Gubangkala ngetrukeun elmu panemu jampe pamake aji jaya kawijayaan sadaya teu aya nu mampu, kukuk palid beuki hilir beuki jauh. Antukna eta elmu teu aya nu mahi akhirna raja Gubangkala leuleus satulang sandi ngarumpuyuk taya tangan pangawasa rarayna pias lir kapuk ka ibunan bari era parada raja boboleh rumasa katitih pangarti kateter jajaten kapukul bayu ku ratu ayu.
Tapi raja aya pamenta sangkan eta kukuk sina mudik deui bari hayang nyaho kana pangadiwasana embah Gabug. Teu tata pasini deui lajeung embah Gabug ngeubutkeun karembong jimatna anu katelah cidewulung tilu kali, dadak sakala sapada harita kukuk teh mudik deui tarik alahbatan tatit nyuruwuk maju kagirang sarta luncat ka cadas anu banguna saperti meja eta neulah neupi ka kiwari cadas meja anu ayana dileureusan kampung Warunggawul desa Bonang kacamatan Panyingkiran kabupaten Majalengka.
Raja Gubangkala indit tampa bebeja sabab ceuk pikirna nu geulis jadi werejit nu leunjang jadi baruang matak era matak wirang, beja pabeja-beja guyur saban leumbur ear disaban desa jadi senen kaleumeukan salasa kacapangan yen raja Gubangkala ti nagri Gubang eleh jajaten ku embah Gabug.
Kacarioskeun aya salah sahiji raja tatangga barang ngadangu raja Gubangkala kasorang anjeuna ngarasa geunah panasaran hayang nguji pangartina, nekad rek milu saembara, eta raja kateulah raja Pasiripis atawa raja Bugang Geureung.
Embah Gabug ngajurungan raina pikeun ngayonan raja Bugang Geureung anu di sebut embah Setayu. Nanging sanajan embah Setayu anu nandinganana oge tetep eta raja Bugang eleh, margi dibantu ku sukmana embah Gabug, bilih embah Setayu eleh jajaten, pasti raja Bugang Geureung nagih janji.
Jalma-jalma tisuklana tisikluna pada datang nyaksian nu keur ngadu jajaten embah Setayu enggal wae mudikeun kukukna ti hilir nyuruwuk ka girang, anu tadina eta dipalidkeun ka hilir, diteunung jimat ratu Bugang Geureung tibatan mudik ieu mah kalah ka palid ka hilir.
Nu nyaksian saembara jalma leuwih puluhan rebu susurakan raja eleh ku awewe tong hayang awewe geulis ari euweuh kabisa mah, abong anu lalajo weunang moyok sanajan ka raja, balik kahayang nu luhur langit pangabisa di dasar sagara jauh panjang gagang estu beak katai ngora-ngorana. Raja Bugang Geureung mulang bari asa nincak asa heunteu bakat ku era ku amba rahayat sakabeh, dijeujeuleh di weuweuleh dipoyok taya wates wangena. Mulang pinuh ku ka ambek jeung ka keuheul lantaran istri geulis geus teu kapimilik mojang leunjang teu kabandang. Raja Pasiripis buntu lakuna pugag lampahna kanu ayu teu ka untun tipung kanu mencrang teu katambang beas kanu donto teu ngajodo.
Sabada Raja Pasiripis mulang, lajeung embah Setayu ngeubatkeun karembong jimat cidewulung di anggo ngemat kukuk anu duka parantos dugi kamana palidna. Kutarik-tarikna pangemat, kukuk mulang deui ka asalna.
Teu sawatara lilana ti harita embah Gabud jengkar ti Babakan seja nyepi diri ngisat salira hayang jadi wanoja nu ngocorkeun barokah ka balarea. Inditna bari demit luntana heunteu gareuwah samalah rai-raina oge ngahaja teu di wartosan.
Atuh embah setayu, embah Naibah sareung embah Naidah pohara laleungiteuna, kawas anak hayam di tinggalkeun indungna. Ngulon ngetan ngaler ngidul socana carindul balas ceurik balilihan sakapeung reang maridangdam bari sumambat kanu maha Kawasa. Sawangan meulang kanu keur lampah lamunan bingung kanu keur lumaku.
Dina hiji peuting dulur-dulurna bareumpug seja lumaku, niat incah rek bebela rek nitik kahiji pasir anu heunteu pati jauh ti eta tempat. Rebun-rebun bari diharudum ku halimun dikongkoyang mega bodas tiluanana miang nuju ka hiji pasir nu kateulah gunung Hade.
Keursaning nu maha Asih sanajan hese beleke nete jangkar ngeumbing akar jog anjogna kahiji tempat anu rada datar sarta pinuh ku kakayon reungeut barangeong ngabageakeun kanu anyar datang heunteu samar heunteu pangling ana breh katingali aya jalma ngogoler kawas mayit.
Sihoreng simana horeng eta anu kapidara teh teu aya sanes iwal ti rakana anu jeuneungan embah Gabug. Atuh teu antaparah deui gabrug di rontok, dirangkul diciuman bari samara polah kumaha nya pimeutaeun. Bari reang maridangdam tilu dulur paungku-ungku ngagugulung nu kapiuhan.
Dihin pinasti anyar pinanggih ngong aya sora nan katingalan aweuhan ti kalanggeungan, anu kieu unggeulna : " He Setayu, Naibah katut Naidah, geus geura rareureuh da moal cageur kitu bae, jurig moal nyingkir kanu ceurik, setan moal nyingkah ku midangdam, kasusah hideup bakal musnah ku akal jeung tarekah, pek anggur si lanceuk hidep geura alubaran, tuh dina tangkal aya buah kali jaga anu arasak pek geura pesek tuluy leumeutkeun kabiwirna, insya Allah bakal cageur sacara bihara bihari deui.
Keursaning Gusti nu maha Weulas tur Asih, embah Gabug bray socana beunta lajeung sasauran sorana haroshos rawas-rawas kurang jelas. " Geuning adi-adi ceuceu aya didieu saha anu mere beja jeung nu bisa nyageurkeun ceuceu ?. Atuh gorolang ku rai-raina dicaritakeun satarabasna di awal dugi ka akhirna sakumaha nu kajadian, ditetek teu aya anu kaliwat. Keur kitu ngong deui aya sora anu kadua kalina " Bisi hidep hayang nyaho ieu kaula anu kateulah Haji putih jaga riksa anu nyicingan di ieu gunung Hade, sarta isuk jaganing geto hideup sarerea bakal tetep tumeutep di ieu tempat sarta bakal jadi tempat jarah jalma-jalma nu mareunang kasusah.
Atuh prak sarerea nalamprakeun dampal panangan neuneuda kanu maha Kawasa bari sasauran ngucapkeun, Alhamdulillah. Papadana bisa ngariung mumpulung deui sacara bihara-bihari.
Kasauran embah Haji putih jaga riksa ngarupikeun wasilah sareng wasilah kangge embah Gabug, embah Setayu, embah Naibah sareung embah Naidah.
Kacarioskeun dina dinteun kemis weungi jum'ah kaliwon, embah Gabug sareung rai-raina jajarah katempat kajadian sawatara lilana katukang. Teu kacaturkeun dijalana embah Gabug, embah Setayu, embah Naibah sareung embah Naidah parantos dugi ka tempat tilas aya sora tan katingalan. Teras opat sadulur nyieun lombang persis dina tilas embah Gabug kapiuhan. Sanajan ngan ukur dikali ku rokrak anu diseukeutan bari jeung tanaga awewe, teu burung anggeus dasar lain awewe samanea estu anu kasipuh ku pangaweuruh kapatri kupangarti kapulas ku pangabisa. Sabada lombang rengse lajeung embah Gabug masihan wartos ka rai-raina, yen anjeuna bade asup ka eta lombang, sarta meredih supaya dituruban ku renge ( Nyaeta regang awi haur ) nu aya di sabundeureunana.
Panon poe ringsir ngulon tandaning maju ka burit, atoh teu atoh embah Gabug leubeut ka lombang sarta dituruban ku renge sakumaha pamundutna tea, embah Setayu, embah Naibah sareung embah Naidah lajeung mulih ngantunkeun rakana.
Kira-kira wanci isya, embah Setayu, embah Naibah sareung embah Naidah ngariung ngaraga meuneung ngemut-ngemut kana pamolah sareung kahoyong anu jadi rakana. Disabundeureun wawangunan sasatoan nyaraksian kana guligahna nu aya di jero imah, cihcir nyicir lir nu dzikir caricangkas ngeulak disada kawas nu mere bewara. Harita keneh embah Setayu, embah Naibah sareung embah Naidah manahna guligah panasaran aya naon atuh anu bakal kajadian. Sanajan lain wayah lain mangsa aranjeuna bakat ku meulang anu dikantunkeun najan leueur kundang itek, najan poek kundang damar. Barang dugi kahiji tempat ti kaanggangan ka tingali aya cahaya marong murub mubyar gilang gumilang nyaangan sabundeureun eta tempat saparantos disidik-sidik atra tur pertela yen eta cahaya nu merong kaluar teh tina regang tilas nuruban embah Gabug, namung embah Gabug namah parantos teu aya leungit tampa lebih ilang tampa karana ngahiyang mulang paanggang salawasna. Tempat cahaya anu merong dina renge tempat embah Gabug tileum. Neulah dugi ka kiwari disebut Marongge, asal tina kecap Merong sareung Rengge , sarta jadi tempat pangjarahan. Ti wangkid harita teu aya deui beja, teu aya deui carita kumaha satuluyna eta opat putri sadudulur teh, mung saur katerangan sadaya tileum teu kantos karagungan caroge.
Wallohu a'lam bilmurodhih wabishowab.
___________________________
h
DAFTAR PUSTAKA
1. Agus Kusmarahadi S.,S.Pd. 2000. Si Kukuk Mudik. Sumedang
2. Penilik kebudayaan KANDEPDIKNASCAM TOMO. 2000 Si Kukuk Mudik. Sumedang
Peresmian Mesjid Darul Muhtadin Pontren Assunan Padaleman Sunan Pancer Limbangan Garut 10/02/2012


text:
Avril Lavigne
Avril Ramona Lavigne atawa leuwih kasohor ku sebutan Avril lavigne nya éta salasahiji penyanyi asal Kanada.[1] Lahir tanggal 27 September 1984 di hiji kota leutik Napanee, Ontario.[2] Anak kadua ti opat sadudulur ti pasangan John Lavigne jeung Judy Lavigne. [2]
Bakat nyanyi Avril geus katingali ti umur 2 taun kénéh.[2] Nalika umur 5 taun, Avril milu hiji pasanggiri nyanyi, lagu munggaran nu dihaleuangkeunana nya éta What Made You Say That nu dipopiulérkeun ku Shania Twain.[2] Nincak umur ka-16, Avril didaptarkeun ku salasahiji artis jeung jurnalis nya éta Ken Krongard sangkan bisa rékaman di perusahaan nu kasohor di Kanada, taun 2002 Avril ngaluarkeun album munggaran nu judulna Let Go.[2] [1] Hitsna nya éta lagu nu judulna Complicated, Sk8er Boi, I’m With You nu jadi lagu favorit di Australia, Kanada, Inggris, jeung Indonesia. [1]
Ngaliwatan album munggaranana, Avril geus kasohor ku ku jalma réa tur jadi idola para rumaja.[1] Ieu album kajual leuwih ti 17 juta di sakuliah dunya.[1] Dina taun 2004, Avril ngaluarkeun deui album anyarna nu judulna Under My Skin kalawan hits single lagu Don’t Tell Me, My Happy Ending, Nobody’s Home.[1] Ieu album suksés di sakulian dunya. [1]
Taun 2007, Avril Lavigne ngaluarkeun album katilu nu judulna The Best Damn Thing.[1] Dina ieu album, Avril nu biasana idéntik jeung unsur rock katingali leuwih feminim jeung leuwih gumbira.[1] Salian ti nyieun album, Avril ogé dipercaya pikeun nyieun hiji soundtrack film kalawan single Keep Holding On dina judul film Eragon sarta single Alice dina film Alice In Wonderland. [1] Avril ogé kungsi jadi aktris di sawatara film kayaning The Flock, Fast Food, Going The Distance jeung SK8er Boi.[1]


text:
Stasion Nagoya
Stasion Nagoya (名古屋駅 Nagoya-eki?) nyaeta stasion di Nakamura-ku, Nagoya, Préféktur Aichi, Jepang.
Jalur[édit | sunting sumber]
- JR Central
- Tōkaidō Shinkansen Line (tujuan Shin-Yokohama, Tokyo, Kyoto jeung Shin-Osaka)
- Jalur Utama Tōkaidō (tujuan Gifu, Ōgaki, Maibara, Obu, Kariya, Okazaki, Gamagori, Toyohashi jeung Hamamatsu)
- Chūō Line (tujuan Kozoji, Tajimi jeung Nakatsugawa)
- Jalur Kansai (tujuan Yokkaichi, Tsu jeung Kameyama)
- Jalur Takayama (ngan Limited Express, tujuan Gero jeung Takayama)
- Nagoya City Subway
- Jalur Higashiyama (H08)
Stasion padeukeut[édit | sunting sumber]
- Jalur Nagoya (Wetan) and Toyokawa Line: tujuan Chiryu, Higashi Okazaki, Toyohashi jeung Toyokawa Inari
- Jalur Nagoya (Kulon): tujuan Meitetsu Ichinomiya jeung Meitetsu Gifu
- Jalur Mikawa jeung Nishio :tujuan Kariya, Hekinan, Nishio jeung Kira Yoshida
- Jalur Tokoname : tujuan Otagawa, Chita Handa, Kowa, Utsumi, Tokoname jeung Central Japan Int'l Airport (Centrair)
- Jalur Inuyama : tujuan Iwakura, Inuyama, Mikakino jeung Shin Kani
- Jalur Tsushima : tujuan Tsushima, Saya jeung Yatomi
- Jalur Nagoya: tujuan Yokkaichi, Tsu, Ise Nakagawa, Matsusaka, Iseshi, Toba, jeung Osaka
- Aonami Line (AN01) (tujuan Kinjo-Futo [Nagoya International Exhibition Hall])
- Sakura-dori Line (S02)
Tumbu kaluar[édit | sunting sumber]
Koordinat: 35°10′14.78″N 136°52′53.77″E / 35.1707722°N 136.8816028°E
- ↑ 中西, 隆紀 (2010). 日本の鉄道創世記 ~幕末明治の鉄道発達史~ (in Japanese), Kawade Shobō Shinsha.


text:
Below are the Sanghyang Tunggal Wibawa Full result which're collected from trusted resources. You can start playing the media by clicking the "Listen" button to listen on mp3, "Play Video" button to play the video, or download the sanghyang tunggal wibawa full by clicking the "Download" button. If you can't see the result just try to search again using another simple keywords using search box above.
Sanghyang Tunggal Wibawa Full Results
Wayang golek asep sunandar sunarya cepot rarabi dalang : ki h. asep sunandar sunarya. Wayang Golek Cepot Rarabi Sanghyang Tunggal Wibawa Bag 4
Wayang golek asep sunandar sunarya cepot rarabi dalang : ki h. asep sunandar sunarya bag 2 youtu.be/-cgdxawqije. Wayang Golek Cepot Rarabi Sanghyang Tunggal Wibawa Bag 1
Wayang golek asep sunandar sunarya cepot rarabi dalang : ki h. asep sunandar sunarya bag 3 youtu.be/0rnnu58k5gi. Wayang Golek Cepot Rarabi Sanghyang Tunggal Wibawa Bag 2
Wayang golek asep sunandar sunarya cepot rarabi dalang : ki h. asep sunandar sunarya bag 4 youtu.be/3zvgyqg4j5q. Wayang Golek Cepot Rarabi Sanghyang Tunggal Wibawa Bag 3
Sambungan ti cepot rarabi. Sanghyang Tunggal Cepot Rarabi 5 02
Sambungan ti cepot rarabi. Sanghyang Tunggal Cepot Rarabi 5 03
Parantos tamat ieu lalakon hatur nuhun kasadayana caaaaag urang tunda heula. Sanghyang Tunggal Cepot Rarabi 5 09tamat
Sambungan. Sanghyang Tunggal Cepot Rarabi 5 07
Sambungan ti cepot rarabi. Sanghyang Tunggal Cepot Rarabi 5 04
Sambungan. Sanghyang Tunggal Cepot Rarabi 5 05
Sambungan ti cepot rarabi. Sanghyang Tunggal Cepot Rarabi 5 08
Sambung. Sanghyang Tunggal Cepot Rarabi 5 06
Sambungan ti cepot rarabi. Sanghyang Tunggal Cepot Rarabi 5 01
Sambungan cepot rarabi. Sanghyang Tunggal Cepot Rarabi 4 02
Sambungan ti cepot rarabi. Sanghyang Tunggal Cepot Rarabi 4 01


text:
Gombong, Ciawi, Tasikmalaya
Gombong nyaéta salasahiji désa di kacamatan Ciawi, Kabupatén Tasikmalaya, Propinsi Jawa Barat, Indonésia.
Sajarah[édit | sunting sumber]
Desa Gombong aya dina wewengkon Gunung Talaga Bodas palih wetan. Ngadegna Desa Gombong teu acan tiasa ditangtoskeun iraha-irahana, mung upami ningal di Kampung Pocol aya kakantunan Kabuyutan (Situs) anu mangrupikeun Menhir dina areal Punden Berundak, aya kamungkinan Desa Gombong mangrupikeun padumukan anu heubeul. Ngarujuk kana carita sajarah yen Gunung Talaga Bodas teh kapungkurna mangrupikeun Leuweung Tutupan (kabuyutan), tiasa janten Desa Gombong ngadeg sareng ditetepkeunana areal Gunung Talaga Bodas janten Leuweung Tutupan. Kacarioskeun jaman kapamingpinan Kuwu Ion Tanuwidjaja sareng raina Yusuf Tanuwidjaja, Desa Gombong kantos janten basis pertahanan rakyat ngalawan gerombolan DII/TII. Sababaraha kali Gombong diserang ku gerombolan DII/TII mung tiasa ditahan ku masarakat, dugi kanggo kaberhasilan Kuwu Ion Tanuwidjaja, Presiden Soekarno masihan penghargaan Bintang Emas, ti harita Kuwu Ion Tanuwidjaja katelah ku sebatan Kuwu Bintang.


text:
Gending karesmén
Gending karesmén nyaéta pagelaran drama anu dialog-dialogna ditembangkeun atawa dikawihkeun, dibarengan gerak ibing, dipirig ku tatabeuhan. [1]
Dina kamekaran kiwari, teu saeutik gending karesmén anu geus direkam kana kasét, upamana waé ”Gending Karesmén Lutung Kasarung” beunang Sayudi. Upama rék mintonkeun éta gending karesmén, kasét téh kari diputer, tuluy baé dipagelarkeun. Tangtu baé dina pintonan anu ngan ukur nunutur sora kasét mah, palakuna teu kudu ngapalkeun dialog anu ditembangkeun atawa dikawihkeun tea. Paling-paling pepeta, némbongkeun ékspresi beungeut, jeung blocking (pundah-pindah tempat, jeung sajabana). [2]


text:
U
U nyaéta hurup Latin modérn anu ka-21. Dina basa Inggris, hurup ieu disebut u atawa you, dibaca [ˈjuː]; wangun lobana ues.[1][2] Biasana melambangkan vokal tukang katutup buleud ([u]), ngagantikeun fungsi hurup V anu pindah minangka lambang konsonan desis bibir-huntu nirsuara.
Daptar eusi
Sajarah[édit | sunting sumber]
Hurup U asalna ti variasi hurup V dina mangsa Romawi Kuna. Asalna ti hurup upsilon Yunani, anu melambangkan vokal /y/.
Dina ahir Abad Pertengahan, timbul dua wangun hurup nyaéta V sarta U, duanana dipaké pikeun sada /u/ sarta /v/. Wangun V anu meruncing ditulis di mimiti kecap, sedengkeun wangun U bundar dipaké di tengah atawa ahir kecap tanpa melong sadana. Ku alatan éta, kecap-kecap kawas valour sarta excuse sarua kawas éjahan jaman ayeuna, tapi kecap have sarta upon ogé ditulis haue sarta vpon. Pamustunganana dina warsih 1700-an, ambéh sada konsonan sarta vokal dipisahkan, wangun V nandakeun konsonan samentara wangun U pikeun vokal, mangka lahirlah hurup U modérn. Dina mangsa ieu pisan tercipta hurup badag U; saméméh ieu sok dipaké hurup badag V. Mulanya, saprak hurup U sarta V dijadikeun hurup anu terpisah, V mendahului U dina susunan abjad, tapi kiwari lumangsung hal sabalikna.
Hurup u diasupkeun dina abjad Romawi ku Petrus Ramus dina abad ka-16[3].
Pamakéan[édit | sunting sumber]
Dina lolobana basa anu ngagunakeun sistem alfabét Latin, u melambangkan sada vokal tukang katutup buleud, [u], kitu ogé dina Alfabét Fonétik Internasional.
Dina basa Walanda, U bisa melambangkan sada [ɤ] (vokal ampir hareup ampir katutup buleud), contona dina kecap hut. Dwihuruf uu melambangkan [yː], vokal hareup katutup buleud dipanjangkan, contona kecap fuut. Sada vokal tukang katutup buleud (kawas "u" dina kecap "ibu") ditulis oe, contona kecap hoed.
Dina basa Inggris, biasana hurup U melambangkan sada /juː/, mindeng disebut long u, 'u panjang', utamana lamun di tengah kecap, contona cute, amuse, music, dsb. Sanggeus Pergeseran Vokal Gegedéan, U bisa melambangkan sada [ʌ] (vokal tukang satengah kabuka takbulat), contona dina kecap up, sub, cut, abduct, awalan un-, sarta sajabana. U bisa ogé melambangkan vokal rhotik [ɜː] (vokal madya satengah kabuka takbulat), contona dina kecap burn, turd, fur, sarta sajabana.
Dina basa Perancis, u melambangkan vokal hareup katutup buleud (simbol IPA: [y]), samentara ou melambangkan vokal tukang katutup buleud (simbol IPA: [u]). Nurutkeun posisi artikulasi, kadua vokal kasebut berlawanan (/y/ vokal hareup samentara /u/ vokal tukang). Di Jerman, vokal /y/ (vokal hareup) kasebut ditulis minangka É pikeun ngabédakeunana jeung U (vokal tukang).
Kode komputasi[édit | sunting sumber]
Tempo ogé[édit | sunting sumber]
Catetan suku[édit | sunting sumber]
- ↑ "U" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993)
- ↑ Brown & Kiddle (1870) The institutes of English grammar, p 19.
Ues is the plural of the name of the letter; the plural of the letter itself is U's, Us, u's, or us.
- ↑ The Kensington Runestone - sk(l)ar


text:
Kopi Luwak
Kopi Luwak nya éta salah sahiji kopi anu prosés nyieuna sacara alami nya éta dina jero beuteung sato, sato éta ngarana luwak (careuh).[1] Ku sabab prosésna di jero beuteung luwak jadi disebut kopi luwak.[1]
Asal Usul Kopi Luwak[édit | sunting sumber]
Mimitina kopi luwak kasohor nya éta baheula aya mitos ngeunaan kopi luwak, harita nalika kebon kopi dibuka sacara masal dina masa panjajahan Walanda nepi ka taun 1950, di mana baheula téh loba sato careuh atawa luwak.[1] Careuh miboga kamampuh milih dahareun anu kadaharan anu alus atawa kualitasna alus kaasup kopi.[1] Siki kopi tina buah kopi anu alus anu dipika resep ku careuh, snggeus didahar anu dibarengan jeung kokotorna, anu saencana dipermentasikeun dina jero beuteung careuh.[1] Siki kopi saperti ieu, baheula mah osok dipulungan ku para patani kopi, ku sabab maranéhna percaya yén siki kopi anu alus jeung difermentasikan sacara alami.[1] Numutkeun pangalaman para patani, rasa kopi luwak téh béda tinu lainna jeung kaasup kopi spesial dikalangan anu raresep kana kopi.[1]
Mangpaat Kopi Luwak pikeun Kaséhatan[édit | sunting sumber]
Salain teu ngaganggu jantung jeung lambung, salain éta aya sawatara mangpaat kopi luwak nya éta :
- Nyingkahan panyakit sarap, anu nginum anu ngandung kapéin cenderung henteu mekarkeun panyakit Alzheimer jeung Parkinson.v Kandungan antioksidan dina kopi bakal nyingkahan rusakna sél anu dipatalikeun jeung Parkinson.[2] Sedengkeun kapéin bakal ngahambat dina uteuk, anu osok dipatalikeun jeung Alzheimer.[2]
- Pikeun huntu, kopi anu ngandung kapéin miboga kamapuh anti baktéri jeung henteu rapet nepi ka bisa ngajaga baktéri anu nyababkeun huntu bolong.[2] Nginum sacangkir kopi unggal poé bisa nyingkahan kangker baham , salain ti éta senyawa anu kapanggih dina kopi bisa ngawatesan tumuwuhna sél kangker jeung rusakna DNA.[2]
- Nyingkahan résiko kangker payudara, nyorang masa menopause, awéwé anu ngosumsi 4 cangkir kopi sapoé 38 persen bakal nyingkahan résiko kangker payudara.[2] Kopi ngalepaskeun phytoestrogen jeung flavonoid anu bisa nahan tumuwuhna tumor.[2] Tapi sabalikna lamun dina ngosumsina kurang ti 4 cangkir moal karasa aya mangpaatna.[2] Salain ti éta bisa nyingkahan batu empedu.[2] Jadina batu empedu dina jero kantong empedu memerangkap kristal – kristal kolesterol.[2] Xanthine, anu kapanggih dina jero kapéin, bakal ngurangan lender jeung résiko dina nendeuna.[2] Dua cangkir kopi atawa leuwih unggal poé bakal ngabantuan ieu prosés.[2]
- Pikeun kulit, Unggal poé nginum 2 nepi ka 5 cangkir kopi bisa ngabantuan nurunkeun résiko kangker kulit nonmelanoma nepi ka 17 persén.[2] Kapéin bisa jadi parojong kulit pikeun maéhan sél-sél prakanker, jeung bisa ngeureunkeun tumuwuhna tumor.[2]
- Nyingkahan diabetes, nginum 3 nepi ka 4 cangkir kalayan kapéin anu dikurangan bakal nurunkeun résiko diabetes tipe II nepi ka 30 persén.[2] Asam klorogenik bisa ngabantuan nyingkahan resistensi insulin, anu kaasup pertanda ayana ieu panyakit.[2]


text:
Biantara Paturaytineung
Sampurasuuunnn nuun
Hatur nuhun
Bismillahirrahmanirrohim,
Assalamu�alaikum warohmatullohi wabarokatuh
Langkung ti payun, mangga urang sami-sami nyanggakeun puji sinareng sukur ka Gusti Anu Maha Suci, r�hna dina dinten ieu urang tiasa ngariung enggoning ngahadiran acara paturay tineung. Solawat sinareng salam mugia salawasna ngocor ka Kangjeng Nabi Muhammad SAW, ka kulawargina, ka sahabatna, katut ka muslimin sareng muslimat sadayana kalebet urang sadayana anu hadir dina ieu acara.
Hadirin anu sami-sami rawuh, utamina:
� Kepala Dinas Pendidikan dan Olah Raga atanapi anujanten wawakilna
� Ketua Yayasan Darma Setia Kosgoro miwah r�ngr�nganana
� Bapa Kapala Sakola miwah Ibu sareng Bapa Guru SMA Kosgoro Kota Bogor
Anu ku sim kuring dipihormat.
Kitu oge ka sakumna siswa/siswi SMA Kosgoro anu ku sim kuring dipikacinta.
Dina ieu waktos, sim kuring dipercanten sasanggem minangka wawakil ti sakumna siswa/siswi kelas 12 anu moal lami deui bad� ngantunkeun SMA Kosgoro Kota Bogor.
Sateuacan neraskeun nyanggem, simkuring seja nepangkeun, wasta�����������.. kelas 12��
Hadirin hormateun simkuring, sarta dulur-dulur siswa/siswi SMA Kosgoro nu dipikacinta.
Teu karaos asa nemb� kamari sim kuring jeung dulur sa entragan, anjog ka ieu sakola dina kaayaan anu suwung ku pangaweruh lara ku pangabisa tatapi aya dina paniatan anu kalintang luhung tur luhur ajenna, nya�ta nyuprih elmu nyiar pangabisa di ieu sakola, dina bimbingan tur atikan ti bapa miwah ibu guru kalawan ku kasabaran anu tan wates wangenna; Kiwari geus kudu miang ninggalkeun sakola, para guru salaku sepuh anu kalintang dipihormat, og� adi-adi siswa/siswi SMA Kosgoro.
Aya kasedih nyangkaruk dina hat�, anu jadi bangbaluh p�dah ahirna kudu ninggalkeun anu kungsi jadi tempat-tempat dimana kuring saparakanca biasa idek liher. Kajadiaan-kajadian anu pikasediheun, pikabungaheun, pikalucueun, og� pikasieuneun. Papisah jeung dulur-dulur, adi-adi kelas, ngantunkeun bapa miwah ibu guru anu salami ieu parantos ngawariskeun �lmu pangaweruh ngawulang pangabisa ka sim kuring saparakanca. �ta t�h bakal janten katineung sim kuring saparakanca
Tatapi aya kabungah anu badag kacida, moal aya kecap anu bisa ngawawakilan, duka kumaha kudu ngungkabkeunana, r�hna antukna r�ngs� og� nyuprih �lmu nyiar pangabisa di ieu paguron.
Ayeuna sim kuring saparakanca kudu miang ti ieu sakola, sok sanaos teu sadaya laksana neraskeun sakola ka puguron luhur, tapi ari kawajiban milari �lmu mah moal dimomor�keun. Mugia pangaweruh sareng atikan anu parantos di tenggerkeun dina dada sim kuring saparakanca ku bapa miwah ibu guru salami tilu taun tiasa janten tatapakan dina enggoning mayunan gapura kahirupan sareng ngudag cita-cita. Mugia bapa miwah ibu guru tiasa ngadungakeun, pamugi l�ngkah sim kuring saparakanca kanggo kapayunna sing tiasa lungsur-langsar sareng aya dina ridho Gusti Anu Maha Suci. Insya Alloh.
Hadirin hormateun simkuring
Dina kasempetan ieu sim kuring saparakanca ngahaturkeun sewu nuhun ka ibu rama ku kanyaahna parantos maparin kesempetan nyukcruk pangaweruh di ieu paguron. Ka Bapa miwah Ibu guru, salami sim kuring saparakanca nyuprih �lmu jeung pangabisa, kalintang seueurna ucap lampah anu nguciwakeun sarta jadi bangbaluh kana manah bapa/ibu guru sarta sesepuh di ieu paguron. Pamugi Bapa miwah Ibu Guru luntur galih, kersa ngahapunten sim kuring saparakanca. Sawangsulna deuih, pami t�a mah aya sakedik kalepatan Bapa miwah Ibu Guru, Insya Allah ku kaweningan tur kaihlas ku sim kuring saparakanca bad� dilubarkeun.
Husus kanggo Almarhumah Ibu Kapala Sakola, Ibu Dra. Hj Tjahni Mariam, anu parantos ngantunkeun urang sadaya, sim kuring saparakanca sambung dunga mugia mantenna anu parantos mingpin ngajaring ieu paguron; masihan kanyaah, bingbingan, panuyun, panggeuing sareng tuladan ka urang sadaya tiasa ditampi Iman Islamna kalayan dipaparin tempat nu mulya k�nging darajat anu satata sareng para Aulia anu dipikacinta ku Allah, amiin� amiin ya Robbal alamiin.
Pamungkas hayu urang sasarengan ngadu�a mugia urang sadaya tiasa lulus 100%. SMA Kosgoro Kota Bogor nu kalebet Sekolah Standar Nasional, nu majeng kana rintisan Sekolah Bertaraf Internasional, kalawan berangkat tina tatapakan Sekolah Berwawasan Kebangsaan dan Keunggulan Teknologi tiasa ngawujud jadi sakola pangpunjulna di Kota Bogor. Kalayan henteu nyapirakeun kabeungharan budaya bangsa sorangan.
Sakitu anu diseja kirang langkungna mugia tiasa ngahapunten
Pileuleuyan pileuleuyan�sapu ny�r� pegat simpay,
Pileuleuyan pileuleuyan�paturay patepang deui�
Insyaallah�
Wassalam.
(diserat ku Herni2ngsih, guru SMA Kosgoro Kota Bogor, kanggo biantara dina paturaytineung 2008-2009)
(http://leuit.wordpress.com/2009/07/03/biantara-paturaytineung/)
Related Posts :
- Back to Home »
- Contoh Biantara Pidato Sunda »
- Contoh Pidato Biantara Sunda 5


text:
Archive for the ‘Warta Sunda’ Category
Foto Foto Kagiatan Riung Mungpulung FOS
Posted by Dendi Rustandi dina Juli 8, 2010
Posted in Warta Sunda | 1 Comment »
Lini di Cigalontang Tasikmalaya
Posted by Dendi Rustandi dina Séptémber 3, 2009
TASIKMALAYA, KOMPAS.com — Warga Kacamatan Cigalontang balik ka imahna sewang sewangan pikeun mariksa barang-barang anu salamet ti lini, Kemis (3/9). Sanggeus ngariksa sarta ngawadahan barang-barang berhargana, maranéhanana balik ka pangungsian atawa ka imah anggota kulawargana anu salamet.
Nana sarta Asti warga Désa Jayapura, Kacamatan Cigalontang, ngomong, henteu loba barang-barangna anu bisa disalametkeun. Dua pér tilu wangunan imahna garah parna. “Kuring ngan nyokot pakéan sarta perhiasan. Sanggeus ieu dék gungsi ka imah mitoha,” kecap Asti.
Tatangga Asti, Mahfudin (81), ngomong, ampir sakumna imahna ancur. Ngan pakéan anu bisa disalametkeun. Rugina ngahontal Rp 40 juta. Cacak kitu, Mahfudin tetep bisa bersyukur. Sabab, lantaran kajadian kasebut anakna anu cicing di Kalimantan mere kabar. Padahal, geus mangtaun-taun manéhna henteu kungsi menelepon atawa ngirim surat.
Posted in Warta Sunda | Leave a Comment »
Lini
Posted by Dendi Rustandi dina Séptémber 3, 2009
Ngiring Bela Sungkawa ka Kulawargi anu Katarajang Musibah Lini
Waktu Lémpéng Euro Asia Papanggih Jeung Indo Australia. Lini anu lumangsung di Tasikmalaya bagian kidul lumangsung dina Rebo (2/9), jam 14.55 WIB, kakuatan 7,3 dina skala Richter, karasana nepi ka Yogyakarta sarta Jakarta. Dumasar catetan pangimeutan lini ti Amérika anu ditampa Puseur Vulkanologi sarta Mitigasi Musibah Géologi (PVMBG), Badan Geologi-Dep. ESDM nyatet yén daya lini 7,3 dina skala Richter. Puseur Lokasi lini 142 km kidul Tasikmalaya sarta jejero 49,5 km, posisi 7,7 Kulon daya sarta 107,324 bujur wétan.
Kepala PVMBG, Badan Géologi, ESDM, Surono ngomong, tsunami warning jam 14.55 WIB langsung diberlakukeun BMG alatan puseur lini aya di handapeun dasar sagara. “Ieu memang aya potensi tsunami. Lini ieu lumangsung alatan gerakan pasamoan antara Lémpéng Indo Australia jeung Euro Asia. Tapi, status tsunami warning dicabut jam 16.28 WIB cacak geus lumangsung welasan lini susulan skala leutik nepi ka kiwari, “ceuk Surono.
Surono boga pamadegan, lini anu lumangsung di jejero 49,5 km memang asup kategori jejero nu sedeng. Tapi, daya oyag jeung kaayaan éta memang bisa karasa nepi ka ratusan kilométer cacak daya garahna kurang. “Anjeuna ogé meunang laporan ti Yogyakarta nepi ka Jakarta ngeunaan geter lini ieu. Tapi, anu dipikamelang lamun puseur jejero lini pohara déét sarta daya garahna badag alatan aya potensi tsunami, kawas tsunami di Pangandaran,”ceuk Surono. Surono ngadadarkeun, laporan ti pangimeutan stasiun di sawatara gunung ka lini ieu memang kagolong badag atawa di luhur 6 dina skala Richter. Ti pengamatan di Rohang Pangimeutan PVMBG di Bandung, grafik geter lini susulan terus lumangsung nepi ka warta ieu disusun. Cacak skalana mudun antara kisaran 2 – 3 dina skala Richter.
Posted in Warta Sunda | Leave a Comment »


text:
Arus listrik saarah
Listrik arus saarah (Basa Indonésia: Arus searah Basa Walanda: Gelijkstroom Basa Inggris: Direct Current sarta disingket DC) nyaéta kocoran arus listrik anu tetep ti poténsial luhur ka poténsial handap. Ilaharna ngocorna listrik ieu lumangsung dina hiji konduktor kawas kabel, tapi bisa ogé lumangsung dina semikonduktor, isolator, atawa ogé rohang hapa kawas pancaran éléktron atawa pancaran ion. Dina listrik arus saarah, muatan listrik ngocor ka hiji arah, béda jeung listrik arus bulak-balik (basa Inggris: Alternating Current (AC)). Istilah lawas anu dipaké saméméh listrik arus saarah nyaéta arus galvanis.
Aluran tanaga listrik komérsil munggaran (anu dijieun ku Thomas Edison dina tungtung abad ka 19) ngagunakeun listrik arus saarah. Alatan listrik arus bulak-balik leuwih gampang dipaké dibandingkeun jeung listrik arus saarah pikeun ngalurkeun sarta ngabagi tanaga listrik, di jaman ayeuna ampir kabéh aluran tanaga listrik ngagunakeun listrik arus bulak-balik.


text:
Cumi-cumi
Cumi-cumi mangrupa salasahiji sato laut ti kulawarga Loliginidae, kelas Cephalopoda. Dina basa latin, cumi-cumi dipikawanoh ku sebutan Loligo spp, tapi dina basa Inggris disebut squid[1]. Di Indonesia, cumi-cumi dipikawanoh ogé dipikawanoh maké sababaraha istilah, kayaning enus, nus, sotong atawa sontong bunga[1]. Sato laut ieu biasana diala nalika peuting maké lampu patromaks salaku alat jang ngirutna. Sato ieu umuna resep kana cahaya nalika peuting[1]. Golongan cumi-cumi bisa diala maké alat bubu, jaring angkat, jaring insang, pukat cingcin, pukat udang, rawai tuna atawa séro[1].
Daptar eusi
Kandungan Kimia[édit | sunting sumber]
Ditilik tina niley gizi, cumi-cumi miboga kandungan gizi anu loba pisan kusabab kandungan proteinna kawilang gedé kusabab protéin anu gedé nya éta 17,9 g/100 g cumi seger[1]. Daging cumi-cumi miboga kaonjoyan dbandingkeun jeung hasil laut séjénna nya éta teu aya tulang belakangana, babari dicerna, miboga rasa jeung aroma nu has, ngandung sakabéh unsur asam amino ésénsial anu diperlukeun ku awak[1]. Asam amino esensial anu loba dina cumi-cumi nya éta leusin, lisin jeung fenilalanin[1]. Ari kandungan asam amino nonesensial anu dominan nya éta asam glutamat jeung asam aspartat[1]. Dua asam amino éta méré kontribusi anu ngabalukarkeun ayana rasa ngeunah jeung gurih. Éta sebabna, sacara alami cumi-cumi miboga cita rasa anu gurih nu geus nyampak nepi ka dina masakna teu kudu ditambahan penyedap kayaning monosodium glutamat/ MSG[1]. Dina cumi-cumi ogé aya sababaraha rupa mineral mikro jeung makro anu jumlahna loba[1]. Kadar mineral anu aya dina cumi-cumi ogé rupa-rupa sanajan dina spésiés anu sarua[1].Variasi ieu gumantung kana kaayaan lingkungan tempat hirupna, ukuran, jeung umur[1]. Mineral penting anu aya dina cumi-cumi nya éta natrium, kalium, fosfor, kalsium, magnesium jeung selenium[1]. Lian ti loba proteinna, cumi-cumi ogé mangrupa sumber vitamin anu alus, kayaning vitamin B1/tiamin, B2/riboflavin, B12, niasin, asam folat sarta vitamin larut lemak (A, D, E, K)[1].
Dina cumi-cumi ogé aya TMAO (Trimetil Amin Oksida) anu kawilang loba[1]. TMAO anu loba ieu méré rasa anu has kana daging cumi-cumi[1]. Daging cumi-cumi ogé loba ngandung monoamino nitrogen anu ngabalukarkeun cumi-cumi miboga rasa amis[1]. Kandungan sulfur anu loba ogé dina cumi-cumi ngabalukarkeun cumi-cumi jadi bau hanyir nalika diasakan contona didikulub[1].
Cairan tinta cumi-cumi sifatna alkaloid, nepi ka teu dipikaresep ku prédator, utamana lauk[1]. Cairan anu warnana poék ngandung butir-butir melanin atawa pigmen hideung[1]. Melanin alami nya éta melanoprotein anu ngandung 10-15 persen protein. Melanin ieu meungkeut protéin ngaliwatan asam amino anu ngandung sulfur nya éta sistein[1].
Mangpaat[édit | sunting sumber]
- 1.Anti tumor, liat ti ngeunah cumi-cumi kebek ku gizi, Aya protein, mineral jeung rupa-rupa vitamin. Tinta cair anu dipibogana miboga fungsi jang merangan tumor.[1].
- 2.Ngarojong pertumbuhan tulang, Fosfor jeung kalsium miboga fungsi jang pertumbuhan kerangka tulang, numatak loba mangfaatna pikeun pertumbuhan barudak[1].
- 3.Nyingkahan Osteoporosis, Fosfor jeung kalsiumna og[1] miboga fungsi jang nyingkahan osteoporosis[1].
- 4.Nurunkeun koléstérol, Kadar lemak daging cumi-cumi kaasup kana asam lemak tak jenuh ganda nya éta omega 3 anu bisa nurunkeun kandungan koléstérol dina getih[1].
- 5.Ngaaktifkeun sél darah putih, Dumasar kana panalungtikan Hiroki University Jepang, tinta cumi-cumi jeung sotong miboga loba fungsi, nya éta ngaaktifkeun sél darah putih jang merangan panyakit tumor[1].
- 6.Nyageurkeun kulit bernoda jeung berlubang, Biasana ka nu ngarandapan panyakit cacar, kulit jadi bernoda jeung berlubang[1]. Hal ieu bisa diubaran ku cumi-cumi anu geus digaringkeun, ditutu jeung disaring, tuluy dipaké jadi wedak saméméh saré[1].
Nu Kudu Diperhatikeun Nalika Ngadahar Cumi-Cumi[édit | sunting sumber]
Kadar lemak dina daging cumi-cumi relatif saeutik, nya éta 7,5 g/100 g bahan, anu masing-masing 1,9 g asam lemak jenuh; 2,7 g asam lemak tak jenuh tunggal; sarta 2,1 g asam lemak tak jenuh ganda[1].
Sanajan kitu, konsumsi cumi-cumi anu kaleuleuwihi kudu disingkahan kusabab kadar kolesterolna lumayan loba, nya éta nepi ka 260 mg/100 g bahan[1]. Di kelompok lauk laut, kadar kolesterol pada cumi, udang, lobster dan kepiting, memang tergolong tinggi[1]. Namun, kadar kolesterol dina produk éta masih kénéh kawilang leutik dibandingkeun jeung endog kokonéngna , haté, jeroan sarta otak sato ingon.[1].
Dina awak manusa, kolésterol bisa disintésis sorangan dina awak, nya éta dina bagéan haté, korteks, adrénal, kulit, usus, testis, lambung, otot, jaringan adiposa jeung otak[1].Kurang leuwih 17 persen tina beurat garing otak disusun ku kolésterol. Lamun teu aya kolésterol, struktur otak teu bisa sampurna[1].
Numut panduan anu dikaluarkeun ku National Heart, Lung and Blood Institute (NHLBI), kadar kolésterol total anu alus jang awak manusa kurang ti angka 200 mg/dl, HDL leuwih ti 35 mg/dl, LDL kurang ti 130 mg/dl, jeung trigliserida kurang ti 250 mg/dl[1]. Kadar kolesterol anu aya di luhureun 200 mg/dl bisa ngabalukarkeun ancaman jang rupa-rupa panyakit kayaning aterosklerosis/penyumbatan pembuluh darah, stroke jeung panyakit jantung koroner[1].
Sanajan dianggap bahaya, kolésterol tetep dibutuhkeun ku awak[1]. Manusa rata-rata merlukeun 1.100 miligram kolésterol unggal poé jang miara dingding sél jeung fungsi fisiologis séjénna.[1]. Tina jumlah éta 25-40 persen (200-300 mg) sacara normal anu asalna tina kadaharan jeung sésana disintesis ku awak[1].
Kaunikan[édit | sunting sumber]
Cumi-cumi bisa nyingkahan pamangsana sacara gancang ngaliwatan pengerutan otot sacara gancang[1]. Lamun ngan saukur sacara gancang teu pati mantuan tapi ku ayana awan tinta pekat jeung poék bisa dikaluarkeun sangkan musuhna reuwas[1].
Lian ti éta, cumi-cumi ogé miboga sistim perlindungan ku cara ngaganti-ganti warna kulitna sacara gancang, kadang-kadang jadi kabiru-biruan, bodas, beureum atawa coklat. Parobahan warna ieu kusabab ayana kromatofor anu mangrupa kantong élastis anu eusina pigmén beureum atawa konéng[1].
Sel-sel pigmén anu [[élastis] ieu dikurilingan ku beungkeutan sél-sél otot anu bisa kontraksi sacara gancang, nepi ka sél-sél pigmén jadi leuwih gedé jeung ngabalukarkeun warnana jadi leuwih écés[1]. Mekanisme ieu ngabalukarkeun cumi-cumi jadi robah warnana lamun meunang rangsangan ti luar[1]. Sistem parobahan warna ieu dipaké ogé jadi alat komunikasi[1].
Kamuflase[édit | sunting sumber]
Cumi-cumi spesies Onychoteuthis banksii miboga kamampuh kamuflase unik[2]. Bisa ngarobah warnana tina transparan jadi beureum burem atawa sabalikna pikeun nyingkahan musuhna.Hal éta dipikanyaho sabada ditalungtik ku Sarah Zylinski, panalungtik ti post doktoral di Duke University, Amerika Serikat[2].


text:
Pakistan Wétan
Pakistan Wétan (Basa Benggala: পূর্ব পাকিস্তান Purbo Pakistan; Basa Urdu: مشرقی پاکستان nyaéta nagara propinsi di Républik Islam Pakistan nu aya di wewengkon Benggala di beulah kalér-wétan Anakbuana India saprak taun 1955 nepi ka taun 1971, sanggeus rancangan Hiji Unit nu nyieun dasar ayana Pakistan Wétan[1]
Tingali ogé[édit | sunting sumber]
Rujukan[édit | sunting sumber]
- ↑ Ben Cahoon, WorldStatesmen.org. "Bangladesh". Diakses pada 3 Oktober 2007.
Tumbu kaluar[édit | sunting sumber]
Citakan:Pakistan Movement Citakan:Language Movement


text:
Sebaran Log-normal
Dina kamungkinan jeung statistik, sebaran log-normal nyaeta probability distribution nu raket hubunganna jeung sebaran normal: lamun X ngarupakeun variabel acak dina sebaran normal, maka exp(X) ngabogaan sebaran log-normal. Dina basa sejen: variabel natural logarithm sebaran log-normal ngabogaan sebaran normal.
"Log-normal" oge disebut "log normal" atawa "lognormal".
Variable bisa dimodelkeun salaku log-normal lamun mangrupakeun product hasil kali tina sababaraha faktor bebas. Conto tipena nyaeta angka ti return rate bursa efek dina waktu nu lila: bisa dianggap salalu produk harian return rate.
Sebaran log-normal mibanda probability density function
keur x > 0, numana u and σ nyaeta mean jeung simpangan baku tina variabel logaritma. Nilai ekspektasi nyaeta
jeung varian nyaeta
- .
Hubungan geometrik mean jeung geometrik simpangan baku[édit | sunting sumber]
Sebaran log-normal, geometric mean, jeung geometri simpangan baku ngarupakeun hal nu pakait. Dina kasus , geometric mean sarua jeung sarta geometric simpangan baku sarua jeung .
Lamun sampel data nu ditangtukeun asalna ti populasi sebaran log-normal, geometric mean jeung geometric simpangan baku bisa dipake keur nga-estimasi confidence interval ku jalan arithmetic mean jeung simpangan baku nu digunakeun keur nga-estimasi confidence interval dina sebaran normal.
Numana geometric mean jeung geometri simpangan baku